qundao/data-zh-poetry huggingface dataset:
水龙吟·送张菊人
作者：吴绮
朝代：清
体裁：词

绕城多少楼台，一春闷锁桃花雨。灵和新柳，风流重见，故人张绪。剪烛窗深，抱琴台敞，同倾芳醑。笑华阳白鹤，陡催离恨，又分手、蒲帆渚。回忆青溪旧处。两狂生、酒歌诗舞。无端小草，心旌马上，鬓丝吴楚。梁苑闻鸡，王家赋燕，尽成飞絮。把相思付与，欧馀山色，送君归去。
永遇乐·和澹心
作者：吴绮
朝代：清

韵海书成，亭皋咏罢，有人于此。公事湖中，胡床月下，兼署莺花使。白头有分，青编无据，中夜壮心频起。赖相看、风尘慰籍，尚有鸿妻霸子。鄣山乔木，隋堤芳草，何处燕巢鸠垒。半百将过，五十徒读，莫辨臧三耳。谢公功业，杜郎词赋，付与春婆梦里。念衡山、懒残煨芋，急流将已。
永遇乐·和澹心
作者：吴绮
朝代：清
体裁：词

韵海书成，亭皋咏罢，有人于此。公事湖中，胡床月下，兼署莺花使。白头有分，青编无据，中夜壮心频起。赖相看、风尘慰藉，尚有鸿妻霸子。鄣山乔木，隋堤芳草，何处燕巢鸠垒。半百将过，五十徒读，莫辨臧三耳。谢公功业，杜郎词赋，付与春婆梦里。念衡山、懒残煨芋，急流将已。
汉宫秋水图
作者：吴绮
朝代：清
体裁：七言绝句

红衣落尽冷青蘋，太液秋风起碧鳞。惆怅永和香辇散，白头宫监更何人。
汎太湖
作者：吴绮
朝代：清
体裁：七言绝句

欲上金庭苦未能，夕阳明灭晚波澄。不知万顷琉璃国，何处清歌唱采菱。
江上访新亭旧迹
作者：吴绮
朝代：清
体裁：七言律诗

金气苍茫接大荒，新亭无处吊兴亡。中原旧事云千叠，南渡群贤酒一觞。山路乍回秋草白，江流不断晚云黄。停舟欲尽登临兴，今古难堪几夕阳。
江南春·春情
作者：吴绮
朝代：清

情脉脉，恨依依。烟归花影直，风到柳条知。红闺春尽无人觉，鹦鹉笼香睡欲痴。
江南曲
作者：吴绮
朝代：清
体裁：古风

江南三月杂花生，江上游人春眼明。琪树家家栖海鹤，垂杨处处带啼莺。就中最爱长洲苑，江草江花照人面。红粉偏多时世妆，青楼晓雾杂衣香。吴姬家在横塘住，卷帘正向花深处。十五弹筝不解羞，玉钗罗袂映春流。少年宝络桃花马，见此徘徊肠断者。醉倚黄垆看数钱，琵琶一曲心相怜。
江南树·木末亭
作者：吴绮
朝代：清

秋冷长干，几夜风吹黄叶。残土不成堆，下有苌弘如血。荒亭人独倚，望见苍龙？。杜宇一双飞，夜叫钟陵月。
江南树·木末亭
作者：吴绮
朝代：清
体裁：词

秋冷长干，几夜风吹黄叶。残土不成堆，下有苌弘如血。荒亭人独倚，望见苍龙�。杜宇一双飞，夜叫钟陵月。
江城子·石头城
作者：吴绮
朝代：清

悬崖一带插青霞。树交加。石？砑。当年虎踞列高牙。可怜褚生袁独死，空洒泪，染江沙。莫愁艇子似仙槎。载烟花。几年华。岂奈楼船，战鼓振栖鸦。才受降幡幡又竖，缘底事，费嗟呀。
江城子·石头城
作者：吴绮
朝代：清
体裁：词

悬崖一带插青霞。树交加。石�砑。当年虎踞列高牙。可怜褚生袁独死，空洒泪，染江沙。莫愁艇子似仙槎。载烟花。几年华。岂奈楼船，战鼓振栖鸦。才受降幡幡又竖，缘底事，费嗟呀。
江城子·石头城
作者：吴绮
朝代：清

悬崖一带插青霞。树交加。石𥓂砑。当年虎踞列高牙。可怜褚生袁独死，空洒泪，染江沙。莫愁艇子似仙槎。载烟花。几年华。岂奈楼船，战鼓振栖鸦。才受降幡幡又竖，缘底事，费嗟呀。
江夏君五十 其一 新水令
作者：吴绮
朝代：清
体裁：曲

半生踪迹不堪题。感知心吾家乡里。牛衣啼夜雪象服，舞仙霓历遍云泥。白头的我和你。
江夏君五十 其七 收江南
作者：吴绮
朝代：清
体裁：曲

笑人间万事与心违。问何方安稳。是渔矶对梅花，祝向老来妻。再相劝一杯，愿年年长，把凤箫吹。
江夏君五十 其三 雁儿落
作者：吴绮
朝代：清
体裁：曲

虽则是戆王章不顾家，莽张敞多閒气。倦相如早罢官，懒靖节无生计。
江夏君五十 其二 驻马听
作者：吴绮
朝代：清
体裁：曲

忆许门楣。逸少床边亲见委，旋成匹配。伯通庑下早思归。一朝扶上紫霞梯，十年索尽金门米。真不意千行兴庆仍千骑。
江夏君五十 其五 川拨棹
作者：吴绮
朝代：清
体裁：曲

今日价，算年华，两平分百岁矣。试看那灯影离离，月色依依，翠管咿咿，綵袖僛僛。略做就儿夫首尾，又何惜玉山颓。
江夏君五十 其六 七兄弟
作者：吴绮
朝代：清
体裁：曲

和伊相携且归兮，将清閒、权把繁华替。鹿门从此和歌随，任沧海红尘起。
江夏君五十 其四 得胜令
作者：吴绮
朝代：清
体裁：曲

我和你富贵味曾知。山水事堪期。子有雕龙俊，孙多蜡凤奇。
江夏君视女未归元夜不寐有感
作者：吴绮
朝代：清
体裁：七言律诗

六街箫鼓正喧阗，酒醒中宵竟不眠。风便漏声传枕上，月明花影到床前。紫姑漫说今年胜，青帝难教旧梦圆。闻道重城灯火盛，一时如向客心然。
江干偶作
作者：吴绮
朝代：清
体裁：七言律诗

晴霞片片下烟芜，独向寒江访钓徒。山水重来双鬓老，古今相望一身孤。谁将松桂留逋客，剩有菰芦著壮夫。满眼关河齐落木，不知何树稳栖乌。
江干晚泊
作者：吴绮
朝代：清
体裁：五言律诗

秋晚逢孤泊，江干朔吹生。霜高诸岭翠，霞净一江明。枫叶翻鸦影，芦花出雁声。年来惯离别，空恨布帆轻。
江晚
作者：吴绮
朝代：清
体裁：五言律诗

风便难为泊，前山夕照衔。江声双画桨，月色一蒲帆。大暑空题扇，飞尘欲染衫。家书灯下发，计日到鱼函。
江月晃重山 其一 平望舟中次宏载
作者：吴绮
朝代：清

淼淼玻璃千顷，天教吴越粘连。三秋风露好山川。今宵也，沽酒白云边。何处支机可问，直须秉烛无眠。醉中狂啸欲骖鸾。新诗就，吟向玉婵娟。
江月晃重山 其三 卧霞阁对月
作者：吴绮
朝代：清

画阁正当江口，朱栏斜向山腰。三更醉舞露华高。青天上，吹碎玉人箫。直把兰觞倒尽，不须桦烛频。蕊珠宫里夜蟾娇。回头处，银汉接红桥。
江月晃重山 其二 秋思
作者：吴绮
朝代：清

蟋蟀声中微叹，芙蓉花下无眠。泥金帘幕雨残天。多生受，鹦鹉解周旋。梦记君恩似月，离来客思如烟。灯花笑处转凄然。无聊赖，故故拨红弦。
江月晃重山 其二 秋思
作者：吴绮
朝代：清
体裁：词

蟋蟀声中微叹，芙蓉花下无眠。泥金帘幕雨残天。多生受，鹦鹉解周旋。梦记君恩似月，离来客思如烟。灯花笑处转悽然。无聊赖，故故拨红弦。
江月晃重山·平望舟中次宏载
作者：吴绮
朝代：清

淼淼玻璃千顷，天教吴越粘连。三秋风露好山川。今宵也，沽酒白云边。何处支机可问，直须秉烛无眠。醉中狂啸欲骖鸾。新诗就，吟向玉婵娟。蟋蟀声中微叹，芙蓉花下无眠。泥金帘幕雨残天。多生受，鹦鹉解周旋。梦记君恩似月，离来客思如烟。灯花笑处转凄然。无聊赖，故故拨红弦。画阁正当江口，朱栏斜向山腰。三更醉舞露华高。青天上，吹碎玉人箫。直把兰觞倒尽，不须桦烛频。蕊珠宫里夜蟾娇。回头处，银汉接红桥。
江行有感
作者：吴绮
朝代：清
体裁：七言律诗

江上寒芦绿尽抽，江边行客自夷犹。鲜鳞入馔初离网，飞燕过樯故傍舟。潮打石头还带怒，云连铁瓮不遮愁。斜阳最是无聊赖，难为齐梁顷刻留。
江阴陆天涛明府招集署斋·其一
作者：吴绮
朝代：清
体裁：七言律诗

秋尽澄江月影寒，南轩煮酒坐更阑。从他别梦长千里，如此才名始一官。秋水共知为吏好，著书犹复向人看。城头山色多飞鸟，谁信金门索米难。
江阴陆天涛明府招集署斋·其二
作者：吴绮
朝代：清
体裁：七言律诗

访戴何来系短槎，士龙为政俗无哗。官斋地隙常锄菜，海国风清好种花。月魄正圆人对酒，秋心欲动客思家。谁知未了西窗话，街鼓声声报晓衙。
江雨
作者：吴绮
朝代：清
体裁：五言律诗

暑溽原知雨，飒然惊骤来。落帆争就浦，倚棹忽闻雷。水气龙腥过，山光鸟背开。遥看江一白，飞洒乱珠胎。
江雨
作者：吴绮
朝代：清
体裁：七言绝句

秋江水涸木兰横，齿齿沙中自有声。多谢始兴连夜雨，寒潮添尺送人行。
汪扶晨招集寓斋分韵
作者：吴绮
朝代：清
体裁：七言律诗

作客宁言心赏违，筵开河朔爱晴晖。蚁浮金盏分花坐，萤傍罗裙拂草飞。几曲清歌人尽醉，一身凉月客忘归。不堪更忆扬州梦，空笑当年杜紫微。
沁园春 其一 述怀
作者：吴绮
朝代：清

落拓黄衫，一帽东风，星星鬓须。只侯嬴关畔，题诗借笔，漂母祠前，买酒骑驴。跃马平生，当年儿戏，为甚关门独较书。花前醉，笑古人欺我，击缶乌乌。江山何处归欤，算且去江边学钓鱼。看马卿才调，何年北阙，孙郎意气，几日东吴。三尺玉龙，一床狂梦，曾到大槐宫里无。呼天语，问天生如此，肯老菰芦。
沁园春 其三 题友人照
作者：吴绮
朝代：清

夫子为谁，曰郑当时，抑郑康成。向梅花阁上，诗同水部，菊英篱畔，酒似渊明。三径长开，百城独拥，笑倚南轩七尺屏。天然处，有点苍翠色，月白霞青。葛陂偶尔闲行。问醉踞平泉复几曾。爱狮蹲虎伏，群峰耸秀，龙衔螭绕，九节能轻。天与宫商，地资丘壑，耐久交情画未能。吾还羡，羡欧公白傅，曾主斯盟。
沁园春 其二 想想园为坦夫题
作者：吴绮
朝代：清

金谷楼空，玉津园废，恨满铜驼。记据梧南郭，赋成乌有，种花西圃，乡号无何。自为羲皇，不知魏晋，此事凭教春梦婆。苏门路，叹回车腹痛，吾又经过。翟家雀散空罗。生子谁如仲也多。向堂中听雨，徒怜载酒，湖边对月，还忆闻歌。旧业都非，故书犹在，若有人兮带女萝。仍长叹，慨当年结想，未遂岩阿。
沁园春·悠然阁种木芍药
作者：吴绮
朝代：清

半阁初成，正见南山，名曰悠然。有疏窗六尺，低才压帽，藏书两架，小恰如船。芳树檐头，晴岚屋上，放了晨衙即醉眠。春深矣，且聘红买绿，俸里支钱。洛阳佳种争妍，想太白、清平调可怜。把护花铃索，随时安顿，移春亭幔，着意遮全。贳酒酹香，教歌试艳，拚与花王结胜缘。吾还笑，笑当年杜牧，也为花颠。
沁园春·述怀
作者：吴绮
朝代：清

落拓黄衫，一帽东风，星星鬓须。只侯嬴关畔，题诗借笔，漂母祠前，买酒骑驴。跃马平生，当年儿戏，为甚关门独较书。花前醉，笑古人欺我，击缶乌乌。江山何处归欤，算且去江边学钓鱼。看马卿才调，何年北阙，孙郎意气，几日东吴。三尺玉龙，一床狂梦，曾到大槐宫里无。呼天语，问天生如此，肯老菰芦。金谷楼空，玉津园废，恨满铜驼。记据梧南郭，赋成乌有，种花西圃，乡号无何。自为羲皇，不知魏晋，此事凭教春梦婆。苏门路，叹回车腹痛，吾又经过。翟家雀散空罗。生子谁如仲也多。向堂中听雨，徒怜载酒，湖边对月，还忆闻歌。旧业都非，故书犹在，若有人兮带女萝。仍长叹，慨当年结想，未遂岩阿。夫子为谁，曰郑当时，抑郑康成。向梅花阁上，诗同水部，菊英篱畔，酒似渊明。三径长开，百城独拥，笑倚南轩七尺屏。天然处，有点苍翠色，月白霞青。葛陂偶尔闲行。问醉踞平泉复几曾。爱狮蹲虎伏，群峰耸秀，龙衔螭绕，九节能轻。天与宫商，地资丘壑，耐久交情画未能。吾还羡，羡欧公白傅，曾主斯盟。
沁园春·题顾荇文碧梧翠竹堂
作者：吴绮
朝代：清

山水之间，丘壑存焉，为谁所居。是玉山往岁，雅人遗意，金昌此日，野客新庐。百尺青瑶，千竿碧玉，映带浓阴五亩馀。当清昼，听凤吟鸾啸，天籁徐徐。红桥仄径萦纡，更着个茅亭对绿渠。况龙文藻思，烟云能赋，虎头妙笔，瀛海堪图。都谓先生，可称高士，为圃为农并读书。吾深羡，羡此中大隐，却胜菰芦。
沈常山看宋时三桂
作者：吴绮
朝代：清
体裁：七言律诗

金粟婆娑倚暮霞，寻秋因得过山家。西湖风月谁为主，南宋山川独此花。少室三株空磊落，广寒百尺任横斜。习池一醉情无限，归路香随白鼻騧。
沥湖舟泛
作者：吴绮
朝代：清
体裁：七言律诗

七星岩下漾揉蓝，偶泛扁舟胜自探。岭外霜风饶绿树，客中春色剩黄柑。武陵未许游人住，辋水空将钓叟惭。三十六陂秋故在，相看宁不忆江南。
泊三师以菊芽作茗见饷因答以诗
作者：吴绮
朝代：清
体裁：五言律诗

幽菊生篱畔，高僧采摘良。遂教霜下叶，先占雨前香。焙学龙团火，烹宜蟹眼汤。感君持赠意，拭目待文昌。
泊下箄
作者：吴绮
朝代：清
体裁：五言律诗

泛楚宵停棹，遥遥野水边。灯明沽酒肆，歌出打鱼船。梦不因鸡醒，归终让雁先。计程犹自远，月共客心悬。
泊佛山访汪少参樊桐同年宅眷不得
作者：吴绮
朝代：清
体裁：七言律诗

离踪飘泊几经年，倚棹来寻益惘然。万里还家何所赖，一官遗骨竟堪怜。孀妻有泪辞山郡，稚子无金买墓田。惆怅人琴多少恨，此情谁为表重泉。
泊八里滩
作者：吴绮
朝代：清

渐远青塘路，篷窗懒更开。山烟孤塔回，湖色乱帆来。吾道存书卷，余生托酒杯。寄言鸥鸟伴，从此莫相猜。
泊八里滩
作者：吴绮
朝代：清
体裁：五言律诗

渐远青塘路，篷窗懒更开。山烟孤塔迥，湖色乱帆来。吾道存书卷，馀生托酒杯。寄言鸥鸟伴，从此莫相猜。
泊燕子矶
作者：吴绮
朝代：清
体裁：七言律诗

一片蒲帆雨后归，枯槎重系旧渔矶。八千馀里江声绕，二十九年时事非。故国几人惊白发，他乡何处稳乌衣。祇疑王谢贞魂在，长恋斜阳不肯飞。
泊燕子矶
作者：吴绮
朝代：清
体裁：五言律诗

归棹临江渚，维舟就古矶。沙痕环白舫，山势学乌衣。市小争沽酒，村寒早闭扉。登高愁极目，烽火认斜晖。
泊舟禅山别邝无傲
作者：吴绮
朝代：清
体裁：七言律诗

归心日夜肯流连，为访高斋一系船。人已忘情何有病，客来无语莫谈禅。秋窗试茗烧红叶，午钵兮餐煮白莲。从此长沙徒惆望，九嶷晴绿隔湘烟。
法华寺画壁
作者：吴绮
朝代：清
体裁：五言律诗

苍松一径远，松里化人城。古壁多云气，沧洲无世情。红螺浮水见，白雀占枝轻。共拂残碑字，襄阳亦此行。
法华山
作者：吴绮
朝代：清
体裁：古风

吴兴清远区，西北富丘壑。长松列崇冈，十里送芒屩。杳霭化人城，幽奇虎头作。策杖赴岩阿，苍烟满丛薄。亭影落遥空，湖云澹寥廓。下泛九曲池，泉香流羽酌。水底漾仙螺，枝间宿灵雀。徘徊不可极，爽然遂吾乐。
法曲献仙音·虎丘怀古和韵
作者：吴绮
朝代：清

海涌峰头，舞残歌散，犹认旧家南国。金虎苍茫，玉鱼零落，短簿何堪收拾。只留取、荒台下，点剩生公石。今何日。叹时时、醉红低翠，尽意把、剑铁花磨蚀。搔首我重游，问何处、水犀遗迹。霸业销沉，又宁论、楼台金碧。但画船归后，凄然雨钟烟笛。
法相寺
作者：吴绮
朝代：清
体裁：五言律诗

胜地留遗蜕，招提古木横。佛容人乞子，僧强客题名。竹笕飞寒溜，松窗坐晚晴。沧洲吾不厌，卧对约秋清。
泥美人
作者：吴绮
朝代：清
体裁：七言律诗

弃置沟中已不辞，偶然朱粉为君施。漫誇婢子言词巧，应羡夫人和合奇。踏作落花原不可，沾来芳絮更何时。独怜陌上倾城质，只伴儿童几日嬉。
洼尊亭同楚畹作
作者：吴绮
朝代：清
体裁：五言律诗

曾闻唐左相，此地往来频。今古留残石，湖山为酒人。竹开孤径晚，花发五亭春。我不来同醉，应惭头上巾。
测上人以方竹杖见赠赋此谢之
作者：吴绮
朝代：清
体裁：五言律诗

高人无俗贶，异筱出东林。渐老得禅气，能圆非道心。孤怀存矩步，夙好快幽寻。感此殷勤意，提携念德音。
浔溪泛舟
作者：吴绮
朝代：清
体裁：七言绝句

七月新凉暑渐微，荷花深处钓船归。五湖鱼鸟犹相识，争傍兰桡不忍飞。
浣溪沙 其一 有感
作者：吴绮
朝代：清

吴苑青苔销画廊，汉宫垂柳映红墙。教人愁杀是斜阳。天上无端催晓暮，人间何事有兴亡。可怜燕子只寻常。
浣溪沙 其三 客怀
作者：吴绮
朝代：清

摇落关河懒问津，扁舟万里送孤身。乱山秋色又斜曛。江上怕逢吹笛客，月中难作倚楼人。可怜愁杀鲍参军。
浣溪沙 其二 春情
作者：吴绮
朝代：清

南浦轻烟蘸碧波，西泠油壁少经过。锁窗独自画青蛾。泪点渐同花片落，情丝长似柳条多。镜中金翠奈春何。
浣溪沙 其四 无题次友人韵
作者：吴绮
朝代：清

欲起偏生恰坠钗，临行那得更兜鞋。教人怜处且徘徊。江水无情桃叶去，春风有约柳枝来。漫抛红泪被人猜。
浣溪沙·有感
作者：吴绮
朝代：清

吴苑青苔销画廊，汉宫垂柳映红墙。教人愁杀是斜阳。天上无端催晓暮，人间何事有兴亡。可怜燕子只寻常。南浦轻烟蘸碧波，西泠油壁少经过。锁窗独自画青蛾。泪点渐同花片落，情丝长似柳条多。镜中金翠奈春何。摇落关河懒问津，扁舟万里送孤身。乱山秋色又斜曛。江上怕逢吹笛客，月中难作倚楼人。可怜愁杀鲍参军。欲起偏生恰坠钗，临行那得更兜鞋。教人怜处且徘徊。江水无情桃叶去，春风有约柳枝来。漫抛红泪被人猜。
浣溪沙·青溪
作者：吴绮
朝代：清

几曲空传碧玉流。小姑归后暮烟收。闲来休倚钿箜篌。绿树难遮三月恨，碧云长带一江秋。那堪重忆少年游。
浪淘沙·吴女采菱
作者：吴绮
朝代：清

三十六鸳鸯，睡损秋光。个侬贪耍未成妆。借得邻家新艇子，荡桨横塘。莲子怕空房，绿扇凋伤。纤纤偏爱小红香。说道菱花能向日，且弄斜阳。
浪淘沙·燕子矶
作者：吴绮
朝代：清

故国乱山围，烟树依稀。崖峨片石碧云低。万里涛声来向晚，捲尽斜晖。铁缆绕危矶，欲上还迟。西风吹处势如飞。为恐江东留不住，锁着乌衣。
海棠春 其一 午睡
作者：吴绮
朝代：清

狸奴花底金眸足。卷绣帖、碧栏干曲。红困一枝花，亸向茱萸褥。枕纹香印胭脂肉。鹦鹉唤、茶擎小玉。只剩半床慵，抛却丝和竹。
海棠春 其一 午睡
作者：吴绮
朝代：清
体裁：词

狸奴花底金眸足。捲绣帖、碧阑干曲。红困一枝花，亸向茱萸褥。枕纹香印胭脂肉。鹦鹉唤、茶擎小玉。只剩半床慵，抛却丝和竹。
海棠春 其三 夜坐
作者：吴绮
朝代：清

愁多懒说巫山雨。那更理、玫砧香杵。拥髻向灯花，碎滴红如雨。江关梦远魂难去。耐不过、几声街鼓。呼婢学郎谈，戏折花为麈。
海棠春 其二 晚浴
作者：吴绮
朝代：清

春波欲浸桃花影。试豆蔻、倦眸初醒。绡解下裳红，壶泻珍珠冷。藏羞移却妆台镜。下绣幄、鞋弓慢整。展转出来迟，月上悬金饼。
海棠春·午睡
作者：吴绮
朝代：清

狸奴花底金眸足。卷绣帖、碧栏干曲。红困一枝花，亸向茱萸褥。枕纹香印胭脂肉。鹦鹉唤、茶擎小玉。只剩半床慵，抛却丝和竹。春波欲浸桃花影。试豆蔻、倦眸初醒。绡解下裳红，壶泻珍珠冷。藏羞移却妆台镜。下绣幄、鞋弓慢整。展转出来迟，月上悬金饼。愁多懒说巫山雨。那更理、玫砧香杵。拥髻向灯花，碎滴红如雨。江关梦远魂难去。耐不过、几声街鼓。呼婢学郎谈，戏折花为麈。
海棠春·晓妆
作者：吴绮
朝代：清

卖花声入红楼响，看檐角、霞销珠网。扶倦启香奁，一镜柔情漾。郁金梳掠同心样，拼一只、金鸾给赏。好极转生疑，更把帘旌敞。
涌泉庵
作者：吴绮
朝代：清
体裁：五言律诗

荡桨不得路，到来如在山。桥横一水外，磬出百花间。香静欲成悟，翠深长自閒。高僧清兴在，玉轸理潺湲。
涟洲江口
作者：吴绮
朝代：清
体裁：五言律诗

孤舟无定泊，野宿就江湾。雨欲驱残暑，云能补断山。墟人沽酒出，溪女卖鱼还。更有浮湘约，劳生未易閒。
淑时正持集莼芗舸分韵
作者：吴绮
朝代：清
体裁：五言律诗

酒熟思才子，开扉得遇君。挥毫过急雨，浴砚起凉云。暑气坐将尽，秋声匪一闻。吾侪多胜事，未可比羊欣。
添字昭君怨 其一 感事
作者：吴绮
朝代：清

闻道青溪歌院，只剩兔葵一片。五更还响落花，景阳钟。寂寞白门杨柳，春思浑如中酒。鸳鸯飞尽莫愁湖，可怜无。
添字昭君怨 其二 春寒
作者：吴绮
朝代：清

落尽梨花时候，寒到将残更陡。添衣偏觉画罗单，是今番。几夜睡来难稳，却恨东皇心狠。明欺绣被半床空，是东风。
添字昭君怨·感事
作者：吴绮
朝代：清

闻道青溪歌院，只剩兔葵一片。五更还响落花，景阳钟。寂寞白门杨柳，春思浑如中酒。鸳鸯飞尽莫愁湖，可怜无。落尽梨花时候，寒到将残更陡。添衣偏觉画罗单，是今番。几夜睡来难稳，却恨东皇心狠。明欺绣被半床空，是东风。
清平乐·太湖
作者：吴绮
朝代：清
体裁：词

乱山青接。粘住吴和越。万顷琉璃秋映彻。做作蘋风柳月。烟波谁是吾徒。西风吹出鲈鱼。斜日荡将艇子，醉教桃叶相扶。
清平乐·太湖
作者：吴绮
朝代：清

乱山青接。黏住吴和越。万顷琉璃秋映彻。做作蘋风柳月。烟波谁是吾徒。西风吹出鲈鱼。斜日荡将艇子，醉教桃叶相扶。
清平乐·芳乐苑
作者：吴绮
朝代：清

酒痕沾地。宫市灯花里。彻夜金扉浑不闭，浪把江山戏。风流六代常新。教人却恨东昏。笑煞莲花满地，可怜芳草罗裙。
清明旅怀
作者：吴绮
朝代：清
体裁：七言律诗

养花天气反如秋，槐火初新赋远游。卧病岂能还止酒，思乡何必定登楼。七千路外鱼书少，廿四风前燕语愁。却忆去年同上冢，一杯犹得洒松楸。
清明日马上看西郊新柳
作者：吴绮
朝代：清
体裁：七言律诗

塞北春迟异故乡，清明杨柳尚轻黄。偶因旷野移芳櫑，初见柔条系客缰。村店寒烟新出屋，市桥官树旧成行。低徊却忆隋堤路，多少啼莺弄早簧。
渔家傲·汪园
作者：吴绮
朝代：清

门对琉璃千万顷。莺花十亩连幽径。小阁正当花绝顶。青无定。春山碎叠斜阳影。得酒偶忘前日病。凭栏又被风吹醒。挑叶谁人来画艇。深翠冷。鸳鸯惊破湖烟暝。
渔家傲·莺脰湖次子寿
作者：吴绮
朝代：清

金羽何时飞去早，平波台上秋烟渺。野水傍天天傍草，青不了，越山断处吴山好。采菱舟并渔郎棹，渔郎却顾吴姬笑。翻网得鱼多白小，诗句巧，浣花溪上人将老。
渡香桥
作者：吴绮
朝代：清
体裁：五言律诗

一水分明镜，长虹偃绿波。美人飘袂去，稚子折花过。倒影日将夕，凭栏秋奈何。予怀空渺渺，愁听采菱歌。
游东林山
作者：吴绮
朝代：清
体裁：五言律诗

石磴藤萝上，宁辞着屐劳。砂灵双井冽，天旷一亭高。翠樾迷荒塔，山花引浊醪。清风不可见，孤磬出松涛。
游五羊观
作者：吴绮
朝代：清
体裁：七言律诗

琪树萧疏甲观荒，篮舆偶涉转苍茫。人间那得千年鹤，海上虚传五色羊。断钮寒钟留古阁，晚风斜日下空廊。尉佗去后雄图尽，朝汉台边碧草长。
游北山赠性空上人
作者：吴绮
朝代：清
体裁：七言绝句

古木阴森翠影稠，乱香随屐不知休。山僧相引过溪去，一片白云教我留。
游岳麓书院偕长白仲子同赋·其一
作者：吴绮
朝代：清
体裁：七言律诗

写尽潇湘听雨图，何来杲日映菰蒲。天开宿雾招游客，地许名山属大儒。鸟篆尚能存禹迹，龙宫空自锁仙都。横经往事知何在，欲访湖南旧讲徒。
游岳麓书院偕长白仲子同赋·其二
作者：吴绮
朝代：清
体裁：七言律诗

乱后山川竟若何，此间遗构幸嵯峨。千秋正席朱元晦，一片残碑李泰和。衡岳烟霞逢霁少，湘江风物过秋多。夕阳好处偏怀古，不独登临兴未磨。
游忘归岩和王文成公壁间韵
作者：吴绮
朝代：清
体裁：古风

赣江有灵境，日至日益好。晴雨冒高云，远近绝群岛。我来后人前，已让前人早。振衣多所怀，尘襟讵能扫。
游杏花村以雨不果
作者：吴绮
朝代：清
体裁：五言律诗

亦有樊川兴，寻春老渐疏。偶同听雨烛，竟阻看花舆。山水逢佳士，烟霞忆旧庐。莫吟魂断句，霁色晚来铺。
游清凉寺·其一
作者：吴绮
朝代：清
体裁：七言绝句

踏遍金莲战血腥，秋山未了六朝青。松阴一带斋钟午，不是春风九子铃。
游清凉寺·其二
作者：吴绮
朝代：清
体裁：七言绝句

老树槎枒覆废池，苔生玉甃绿参差。逢人欲问胭脂井，头白山僧总不知。
游湖山小饮归饮月下分韵
作者：吴绮
朝代：清
体裁：七言律诗

主人爱客为纾愁，挈榼聊为近郭游。乱蝶罥香樵径暖，一鸡啼竹酒垆幽。江光隐映山光见，树色参差月色浮。归向西窗重续醉，满檐凉影烛初收。
游虞山
作者：吴绮
朝代：清

揽胜来当禊祓时，篮舆穿树影参差。关心风日今朝好，过眼湖山此处奇。碧海天低龙过晚，苍崖云挂鸟归迟。十年记得苕溪事，学士曾传绝妙词。
游虞山得绝句八首·其一
作者：吴绮
朝代：清
体裁：七言绝句

东风吹得燕莺忙，花底船回一水香。杨柳长条正无赖，赤阑干畔斗鹅黄。
游虞山得绝句八首·其七
作者：吴绮
朝代：清
体裁：七言绝句

绣被无香烛影青，玉波深处话平生。无端唱出河梁曲，红泪抛残为子卿。
游虞山得绝句八首·其三
作者：吴绮
朝代：清
体裁：七言绝句

篮舆晓出为看山，鸟道纡回未便还。何处衣香吹不断，蛾眉人在白云间。
游虞山得绝句八首·其二
作者：吴绮
朝代：清
体裁：七言绝句

鸭头新水碧连空，芳草裙腰晚望中。多少楼台烟雨后，一时閒倚夕阳红。
游虞山得绝句八首·其五
作者：吴绮
朝代：清
体裁：七言绝句

绝顶天风吹客衣，沧茫湖海是耶非。青螺认得乡山影，苦爱桃花未肯归。
游虞山得绝句八首·其八
作者：吴绮
朝代：清
体裁：七言绝句

细雨何堪归思侵，玉箫金管阁春阴。破山寺里花深处，犹剩词人一片心。
游虞山得绝句八首·其六
作者：吴绮
朝代：清
体裁：七言绝句

黄帽青帘十里馀，酒人争就水云居。那知东海风流客，尽把沙棠载异书。
游虞山得绝句八首·其四
作者：吴绮
朝代：清
体裁：七言绝句

峭壁千寻出世尘，下看烟火碧无垠。而今始笑黄公望，画得虞山却赠人。
游齐山和杜牧之韵
作者：吴绮
朝代：清
体裁：七言律诗

寻山有约兴先飞，笑我前身杜紫微。手挽藤萝还自上，迹随麋鹿肯言归。云因出洞成奇石，潮欲连江竞夕晖。便合挂瓢从此住，不堪尘染陆郎衣。
湄园
作者：吴绮
朝代：清
体裁：七言律诗

名士幽栖郭北偏，春来蜡屐好留连。二分明月吹箫客，十里垂杨载酒船。花影红依书帙上，山光青到酒垆前。锦沙一片真堪赏，借与凫鸥竟日眠。
湄园杂咏·其一
作者：吴绮
朝代：清
体裁：五言律诗

与世原无益，萧疏性所宜。孤云宁有待，明月不容私。山水交情见，文章世变知。啸歌聊尔尔，吾道岂无时。
湄园杂咏·其三
作者：吴绮
朝代：清
体裁：五言律诗

献赋非吾事，窥园且自由。壶觞三径晚，丝竹一江秋。白社通游客，青山稳醉侯。如何王给事，深锁谢羊求。
湄园杂咏·其二
作者：吴绮
朝代：清
体裁：五言律诗

晨起观诸动，秋来独倚栏。断桥残月破，高阁早霜寒。瘦渐于诗近，荒偏与性安。萧然能自足，随地水云宽。
湄园杂咏·其四
作者：吴绮
朝代：清
体裁：五言律诗

疏窗当水曲，秋气晚犹澄。古树红无次，寒山翠有层。倚船商女笛，隔岸酒人灯。小坐浑忘卧，高吟我尚能。
湖上和方欧馀先生
作者：吴绮
朝代：清
体裁：七言律诗

三年今夕住湖滨，匏系从来叹此身。杨柳多时风渐起，藕花香处月初新。高山欲响清霜操，佳句如餐瑞露珍。十只画船何处泊，直教西子笑劳人。
湖上寻无公次韵
作者：吴绮
朝代：清
体裁：五言律诗

别院烟波上，幽栖见古风。到门双白鸟，夹径两青桐。夜色闻钟后，秋声闭户中。支公多逸韵，将鹤寄诗筒。
湖上遇星胎即饮寓楼
作者：吴绮
朝代：清
体裁：五言律诗

不减狂奴态，相逢老益亲。青樽閒过夜，红袖晚留春。欲叹翻成笑，无才幸有贫。两峰霜叶在，烂漫属门人。
满庭芳 其一 六客堂
作者：吴绮
朝代：清

绮阁东偏，红亭中峙，重经六客停骖。庭前松柏，曾听主宾谈。南极光芒不见，重逢处、绿鬓毵毵。今朝也、苕溪月满，此会已成三。坐中词客在，张华冀北，庾信江南。把玉壶再酌，锦字还探。独有枯槎入画，星缠里、醉倒双柑。东风起、檐花落井，红影笑春酣。
满庭芳 其三 寿桃东只
作者：吴绮
朝代：清

马去金台，鸿飞玉塞，昔曾燕市经过。青楼醉卧，满眼酒人多。忽地星分湖海，残梦醒、蚁散槐柯。归来后、相逢渐老，华发对山河。婆娑当此际，漫言学易，且自高歌。况杯浮药玉，筝倚裙罗。笑问神仙富贵，吾侪事、肯自蹉跎。君知否、当年陶侃，壁有化龙梭。
满庭芳 其二 题卓火传经堂
作者：吴绮
朝代：清

跨虎英风，雕龙华胄，西河代有雄才。杨乌奇字，得自蕊渊来。多少经纶心事，向寒塘、暂葺茅斋。梅花里、牙签万轴，长啸独登台。舒怀今古际，谁为管乐，谁是邹枚。只孔家残壁，不受秦灰。但得一编牛角，朗吟处、奔走风雷。功名事、青箱满贮，玉树况盈阶。
满庭芳·六客堂
作者：吴绮
朝代：清

绮阁东偏，红亭中峙，重经六客停骖。庭前松柏，曾听主宾谈。南极光芒不见，重逢处、绿鬓毵毵。今朝也、苕溪月满，此会已成三。坐中词客在，张华冀北，庾信江南。把玉壶再酌，锦字还探。独有枯槎入画，星缠里、醉倒双柑。东风起、檐花落井，红影笑春酣。跨虎英风，雕龙华胄，西河代有雄才。杨乌奇字，得自蕊渊来。多少经纶心事，向寒塘、暂葺茅斋。梅花里、牙签万轴，长啸独登台。舒怀今古际，谁为管乐，谁是邹枚。只孔家残壁，不受秦灰。但得一编牛角，朗吟处、奔走风雷。功名事、青箱满贮，玉树况盈阶。马去金台，鸿飞玉塞，昔曾燕市经过。青楼醉卧，满眼酒人多。忽地星分湖海，残梦醒、蚁散槐柯。归来后、相逢渐老，华发对山河。婆娑当此际，漫言学易，且自高歌。况杯浮药玉，筝倚裙罗。笑问神仙富贵，吾侪事、肯自蹉跎。君知否、当年陶侃，壁有化龙梭。
满江红 其一 和孝威韵
作者：吴绮
朝代：清

春雨桃花，见前夜、苕溪初涨。喜良友、东来双浆，布帆无恙。白雪诗歌行笈里，青霞笑语吹台上。更举杯、邀月有江鲈，樽堪饷。樊川梦，情难漾。旗亭句，人空唱。看游蜂扰扰，蜜为谁酿。燕市漫弹高士筑，邓林本是仙人杖。问何年、乞得鉴湖归，臣无状。
满江红 其一 岳坟次武穆原韵
作者：吴绮
朝代：清

南渡杨刘，到此日、功名销歇。只今有、西陵华表，标题忠烈。三字冤沉犴室土，两宫泪洒龙成月。笑玉环、脑后是何人，情非切。一湖水，千峰雪。身纵死，名难灭。把椒浆浇奠，唾壶堪缺。道上金牌人有口，阶前铁像心无血。只荒祠、犹自对遗宫，神依阙。
满江红 其七 次其年韵
作者：吴绮
朝代：清

四海论交，问当代、谁为凿齿。喜今日、倡予和汝，入林伊始。老子直须床上卧，先生且向山中起。尽人间、下士笑如雷，苍蝇耳。嗟肉食，原堪鄙。便蓬筚，宁不喜。但酒酣击缶，壮心难已。坐井笑他蛙自大，读书干得萤将死。待纵横、羽猎向长杨，从吾子。
满江红 其七 次其年韵
作者：吴绮
朝代：清
体裁：词

四海论交，问当代、谁为凿齿。喜今日、倡予和汝，入林伊始。老子直须床上卧，先生且向山中起。尽人间、下士笑如雷，苍蝇耳。嗟肉食，原堪鄙。便蓬荜，宁不喜。但酒酣击缶，壮心难已。坐井笑他蛙自大，读书乾得萤将死。待纵横、羽猎向长杨，从吾子。
满江红 其三 次韵赠雪舟，时同茶村过苕
作者：吴绮
朝代：清

好友经过，客同住、萧斋促膝。更羡是、殷勤投赠，慰予从昔。名士谁能过卫玠，诗人偏爱随高适。较当年、杜义更如何，睛如漆。倾盖处，君相得。棹舟来，吾未失。信风流蕴藉，无烦修饰。狂草直须裙练写，新词不用巾绡乞。想五陵、裘马正当时，时应惜。
满江红 其三 金山
作者：吴绮
朝代：清

一点青青，是娲后、补残余石。向此处、洪流独砥，巍然千尺。纵步欲凌鹰隼背，蟠根直下蛟龙宅。问当年、留带旧风流，空陈迹。山两岸，分南北。水一派，流今昔。把天风海月，尽教收拾。孤磬声摇残照紫，乱帆影挂秋云碧。上危楼、极目送归鸿，吹横笛。
满江红 其三 金山
作者：吴绮
朝代：清
体裁：词

一点青青，是娲后、补残馀石。向此处、洪流独砥，巍然千尺。纵步欲凌鹰隼背，蟠根直下蛟龙宅。问当年、留带旧风流，空陈迹。山两岸，分南北。水一派，流今昔。把天风海月，尽教收拾。孤磬声摇残照紫，乱帆影挂秋云碧。上危楼、极目送归鸿，吹横笛。
满江红 其九 岳坟次武穆原韵
作者：吴绮
朝代：清

骨相如斯，君休认、林间巢许。怪早向东皋返驾，为松菊主。塞马不归燕市月，荒鸡共舞巴山雨。笑英雄、冷落付樵渔，家何处。同病也，惟吾与。合志者，还谁伫。只水哉亭子，当风而踞。高手且笼观局袖，急流暂弄回鼓。把离骚醉读，向西江、呼天语。
满江红 其二 和茶村来韵
作者：吴绮
朝代：清

秋老苕川，故人来、雨窗横膝。念往日、欢场胜事，而今非昔。阮叟尚能矜旷达，卢郎未便称荣适。但锦囊、佳句字频探，金壶漆。诗酒计，谁能得。山水约，应无失。想心期有素，亮予非饰。剡雪且须留棹住，杜陵不碍将丝乞。看亭皋、落木乱离悰，真堪惜。
满江红 其二 次楚畹韵赠元宝
作者：吴绮
朝代：清

李下无蹊，问当代、谁为逋峭。最爱是，文章高处，尽君嘻笑。世事漫须真实相，家传自擅清平调。便扣门、报有俗人来，唯长啸。林下酌，溪边钓。约羊求，偕德耀。把顽仙骇叟，任他猜料。公瑾当筵曾顾误，小红倚笛偏能妙。看浮云、富贵只寻常，头宁掉。
满江红 其五 岳坟次武穆原韵
作者：吴绮
朝代：清

四海传烽，问时事、何堪太息。公此去、偏能慷慨，气凌边隘。吾急而求应恨晚，天方待治何忧敌。想鸣鞭、万里过蚕丛，旌旗易。景略坐，常扪虱。安石墅，曾同弈。但河梁揽袂，黯然送客。八阵河山斜日影，两川旗鼓清秋色。愿诗篇、频与捷书来，长相忆。
满江红 其八 醉吟
作者：吴绮
朝代：清

海上闲云，缘底事、误来京洛。向金门索米，玉阶持橐。髀肉晚销燕市马，乡心秋冷扬州鹤。问英雄、广武近何如，浑闲却。鸡一肋，蜗双角。空竞逐，终消索。尽浮沉诗酒，任天安着。海上文章苏玉局，人间游戏东方朔。看儿曹、得意不寻常，非吾乐。
满江红 其六 偕余淡心过饮陈集生斋中喜周子俶秦留仙顾梁汾继集
作者：吴绮
朝代：清

多少朱门，都不见、开樽筵客。陈孺子、贫居委巷，偏为设食。娄护已无鲭可饱，季鹰只有鲈堪忆。便盘飧、真足胜华筵，欢相得。橙已熟，香同擘。梅渐放，花还摘。更南皮飞盖，不期而集。醉我倾将瓶几个，泥谁典却钗双只。想明朝、佳事好喧传，今何夕。
满江红 其十 岳坟次武穆原韵
作者：吴绮
朝代：清

碧镂红牙，有谁是、当今秦柳。共说道、挂冠归去，人称漫叟。孤竹祠边乌长角，大槐宫里貂笼首。问年时、豪气可曾除，君言否。天付与，凌云手。人罕及，粲花口。尽蛾眉谣诼，任他群妇。楚泽好栽君子竹，汉书合下贤人酒。待华阴山上乎先来、骑龙狗。
满江红 其四 钟伟韬邀泛画溪赋赠
作者：吴绮
朝代：清

丁鹤重游，恰正遇、水曹诗客。更相携、斜阳溪上，鹭鸥分席。十里轻烟桃叶舫，一桥凉雨梅花笛。只钱郎、宅畔数江峰，依然碧。庾公扇，谢公屐。追胜赏，俱陈迹。念金门待漏，不堪重忆。春树暮云还惜别，高山流水谁相识。倘长安、亲旧问狂夫，添吟癖。
满江红·和孝威韵
作者：吴绮
朝代：清

春雨桃花，见前夜、苕溪初涨。喜良友、东来双浆，布帆无恙。白雪诗歌行笈里，青霞笑语吹台上。更举杯、邀月有江鲈，樽堪饷。樊川梦，情难漾。旗亭句，人空唱。看游蜂扰扰，蜜为谁酿。燕市漫弹高士筑，邓林本是仙人杖。问何年、乞得鉴湖归，臣无状。秋老苕川，故人来、雨窗横膝。念往日、欢场胜事，而今非昔。阮叟尚能矜旷达，卢郎未便称荣适。但锦囊、佳句字频探，金壶漆。诗酒计，谁能得。山水约，应无失。想心期有素，亮予非饰。剡雪且须留棹住，杜陵不碍将丝乞。看亭皋、落木乱离悰，真堪惜。好友经过，客同住、萧斋促膝。更羡是、殷勤投赠，慰予从昔。名士谁能过卫玠，诗人偏爱随高适。较当年、杜义更如何，睛如漆。倾盖处，君相得。棹舟来，吾未失。信风流蕴藉，无烦修饰。狂草直须裙练写，新词不用巾绡乞。想五陵、裘马正当时，时应惜。
满江红·岳坟次武穆原韵
作者：吴绮
朝代：清

南渡杨刘，到此日、功名销歇。只今有、西陵华表，标题忠烈。三字冤沉犴室土，两宫泪洒龙成月。笑玉环、脑后是何人，情非切。一湖水，千峰雪。身纵死，名难灭。把椒浆浇奠，唾壶堪缺。道上金牌人有口，阶前铁像心无血。只荒祠、犹自对遗宫，神依阙。李下无蹊，问当代、谁为逋峭。最爱是，文章高处，尽君嘻笑。世事漫须真实相，家传自擅清平调。便扣门、报有俗人来，唯长啸。林下酌，溪边钓。约羊求，偕德耀。把顽仙骇叟，任他猜料。公瑾当筵曾顾误，小红倚笛偏能妙。看浮云、富贵只寻常，头宁掉。一点青青，是娲后、补残余石。向此处、洪流独砥，巍然千尺。纵步欲凌鹰隼背，蟠根直下蛟龙宅。问当年、留带旧风流，空陈迹。山两岸，分南北。水一派，流今昔。把天风海月，尽教收拾。孤磬声摇残照紫，乱帆影挂秋云碧。上危楼、极目送归鸿，吹横笛。丁鹤重游，恰正遇、水曹诗客。更相携、斜阳溪上，鹭鸥分席。十里轻烟桃叶舫，一桥凉雨梅花笛。只钱郎、宅畔数江峰，依然碧。庾公扇，谢公屐。追胜赏，俱陈迹。念金门待漏，不堪重忆。春树暮云还惜别，高山流水谁相识。倘长安、亲旧问狂夫，添吟癖。四海传烽，问时事、何堪太息。公此去、偏能慷慨，气凌边隘。吾急而求应恨晚，天方待治何忧敌。想鸣鞭、万里过蚕丛，旌旗易。景略坐，常扪虱。安石墅，曾同弈。但河梁揽袂，黯然送客。八阵河山斜日影，两川旗鼓清秋色。愿诗篇、频与捷书来，长相忆。多少朱门，都不见、开樽筵客。陈孺子、贫居委巷，偏为设食。娄护已无鲭可饱，季鹰只有鲈堪忆。便盘飧、真足胜华筵，欢相得。橙已熟，香同擘。梅渐放，花还摘。更南皮飞盖，不期而集。醉我倾将瓶几个，泥谁典却钗双只。想明朝、佳事好喧传，今何夕。四海论交，问当代、谁为凿齿。喜今日、倡予和汝，入林伊始。老子直须床上卧，先生且向山中起。尽人间、下士笑如雷，苍蝇耳。嗟肉食，原堪鄙。便蓬筚，宁不喜。但酒酣击缶，壮心难已。坐井笑他蛙自大，读书干得萤将死。待纵横、羽猎向长杨，从吾子。海上闲云，缘底事、误来京洛。向金门索米，玉阶持橐。髀肉晚销燕市马，乡心秋冷扬州鹤。问英雄、广武近何如，浑闲却。鸡一肋，蜗双角。空竞逐，终消索。尽浮沉诗酒，任天安着。海上文章苏玉局，人间游戏东方朔。看儿曹、得意不寻常，非吾乐。骨相如斯，君休认、林间巢许。怪早向东皋返驾，为松菊主。塞马不归燕市月，荒鸡共舞巴山雨。笑英雄、冷落付樵渔，家何处。同病也，惟吾与。合志者，还谁伫。只水哉亭子，当风而踞。高手且笼观局袖，急流暂弄回鼓。把离骚醉读，向西江、呼天语。碧镂红牙，有谁是、当今秦柳。共说道、挂冠归去，人称漫叟。孤竹祠边乌长角，大槐宫里貂笼首。问年时、豪气可曾除，君言否。天付与，凌云手。人罕及，粲花口。尽蛾眉谣诼，任他群妇。楚泽好栽君子竹，汉书合下贤人酒。待华阴山上乎先来、骑龙狗。
满江红·社集绮园
作者：吴绮
朝代：清

秋色佳哉，正时在、枫前菊后。更喜遇、杨亭胜侣，移樽相就。月下横床依碧树，花间记曲添红豆。问今宵、乐事定如何，西园又。真不夜，浑如昼。吹玉笛，传铜斗。任露华和酒，共沾罗袖。鱼鸟岂知家国事，盘觞且老英雄手。把浮云、指点向诸君，吾何有。
满江红·社集绮园
作者：吴绮
朝代：清
体裁：词

秋色佳哉，正时在、枫前菊后。更喜遇、杨亭胜侣，移樽相就。月下横床依碧树，花间记曲添红豆。问今宵、乐事定谁同，西园又。真不夜，浑如昼。吹玉笛，传金斗。任酒和清露，共沾罗袖。鱼鸟岂知家国事，盘觞且老英雄手。把浮云、指点向诸君，吾何有。
漂母祠
作者：吴绮
朝代：清
体裁：五言律诗

一饭胡为者，英雄更觉难。古今双漂絮，楚汉一渔竿。祠讶千金小，碑怜百战残。此人能识客，何必丈夫冠。
漂母祠
作者：吴绮
朝代：清
体裁：五言律诗

兴废经千古，荒祠此复存。可知逢世事，难得受人恩。屠钓通侯贱，壶飧老妇尊。偶来凭吊久，不独为王孙。
漫成
作者：吴绮
朝代：清
体裁：七言律诗

幽境时无客过从，禅关犹得暂从容。閒寻径笋遥惊犬，偶插瓶花故惹蜂。睡起避风门欲掩，吟馀待月酒初浓。山僧似识渊明意，庐阜于今不打钟。
漫拟
作者：吴绮
朝代：清
体裁：七言律诗

漫拟深山可远猜，青林白鸟夜如雷。此中大自有人在，汝辈适从何处来。贱卖囊书逢浊世，苦贪杯酒念奇才。英雄广武今何在，醉后且登江上台。
澄江九日作
作者：吴绮
朝代：清
体裁：七言律诗

清秋重系剡溪船，借榻萧斋意惘然。岁序催人还九日，江山别我己三年。黄花插帽非吾土，红粉持觞总各天。笑杀白衣人不见，凭谁酬赠酒家钱。
澄江喜晤昉思过饮玩月
作者：吴绮
朝代：清
体裁：七言律诗

才记分衿各几年，故乡相见益欢然。秋残忽得连宵月，寒近难逢此夜天。烂醉共倾桑落酒，朗吟同砑衍波笺。红么白苧平生好，愿谱新声付宝弦。
澄江道中
作者：吴绮
朝代：清
体裁：五言律诗

九龙山色远，独坐更推篷。秋霁忽成雨，路遥还未风。溪流冲蟹簖，村火乱鱼筒。申浦前途是，寒村杳霭中。
澹台子羽墓
作者：吴绮
朝代：清
体裁：五言律诗

来访名贤迹，荒阡对水湄。一生无捷径，万古有遗碑。下马因君拜，斩蛟宁尔为。北邙多少冢，无复后人知。
灵山寺听泉
作者：吴绮
朝代：清
体裁：五言律诗

旃林尘事少，过雨一亭开。境静声难隐，泉高响自来。百盘穿冷翠，一道下惊雷。童子烧红叶，烹茶日几回。
灵岩
作者：吴绮
朝代：清
体裁：七言律诗

秋尽珠宫冷薜萝，偶将车马暂经过。清霜叶上丹黄半，斜日峰头紫翠多。山叟乞诗争笔墨，野人遮道看笙歌。不知鹊尾薰香处，把似髯苏且奈何。
点绛唇 其一 春情
作者：吴绮
朝代：清

几度莺啼，垂杨绿了千千缕。玉骢人去，滴尽西窗雨。扑损菱花，金粉都无绪。相思处，无情山色，遮却多情路。
点绛唇 其七 老梅根
作者：吴绮
朝代：清

诘屈虬根，暗香疏影何年得。广平铁石，先有春消息。几点寒英，用尽东风力。谁曾识，冶传南国，雪老莓苔碧。
点绛唇 其三 咏蝶次宏载韵
作者：吴绮
朝代：清

柳雨桃烟，英台尚记生前景。去来相并，艳杀罗裙影。絮粉茸金，眉眼从来靓。红珠冷，花房睡醒，相逐过金井。
点绛唇 其二 烟雨楼次史邦卿过西泠桥头
作者：吴绮
朝代：清

烟水无情，当年曾照朱楼影。鸳鸯飞尽，有梦如天回。红藕花残，桃叶歌声冷。萍无定，萧萧短鬓，白发羞明镜。
点绛唇 其二 烟雨楼次史邦卿过西泠桥头
作者：吴绮
朝代：清
体裁：词

烟水无情，当年曾照朱楼影。鸳鸯飞尽，有梦如天迥。红藕花残，桃叶歌声冷。萍无定，萧萧短鬓，白发羞明镜。
点绛唇 其五 咏蟋蟀
作者：吴绮
朝代：清

秋到庭除，不知何事须频说。做成悲切，诉向凄凉月。断础颓垣，似为愁铺路。声无歇，苔花如雪，点点秋棠血。
点绛唇 其八 咏素馨花灯
作者：吴绮
朝代：清

春散蛮天，珠江处处都如雪。彩丝谁缬，砌作团圆月。风蜡高悬，薰得浓香彻。罗帏揭，芳心犹热，情在香难歇。
点绛唇 其八 咏素馨花灯
作者：吴绮
朝代：清
体裁：词

春散蛮天，珠江处处都如雪。綵丝谁缬，砌作团圆月。风蜡高悬，熏得浓香彻。罗帏揭，芳心犹热，情在香难歇。
点绛唇 其六 南昌寓楼见周屺公题壁依韵和之
作者：吴绮
朝代：清

一派波声，片帆吹过鄱阳雨。晚霞收暑，是我登楼处。浪迹天涯，事事浑无绪。何时去，往年西浦，酹酒同怀古。
点绛唇 其四 咏蝉
作者：吴绮
朝代：清

素緌高嘶，半生赢得风和露。槐朝柳暮，占断青青树。抱叶吟条，似向行人诉。愁无数，不堪听处，六代斜阳路。
点绛唇·春情
作者：吴绮
朝代：清

几度莺啼，垂杨绿了千千缕。玉骢人去，滴尽西窗雨。扑损菱花，金粉都无绪。相思处，无情山色，遮却多情路。烟水无情，当年曾照朱楼影。鸳鸯飞尽，有梦如天回。红藕花残，桃叶歌声冷。萍无定，萧萧短鬓，白发羞明镜。柳雨桃烟，英台尚记生前景。去来相并，艳杀罗裙影。絮粉茸金，眉眼从来靓。红珠冷，花房睡醒，相逐过金井。素緌高嘶，半生赢得风和露。槐朝柳暮，占断青青树。抱叶吟条，似向行人诉。愁无数，不堪听处，六代斜阳路。秋到庭除，不知何事须频说。做成悲切，诉向凄凉月。断础颓垣，似为愁铺路。声无歇，苔花如雪，点点秋棠血。一派波声，片帆吹过鄱阳雨。晚霞收暑，是我登楼处。浪迹天涯，事事浑无绪。何时去，往年西浦，酹酒同怀古。诘屈虬根，暗香疏影何年得。广平铁石，先有春消息。几点寒英，用尽东风力。谁曾识，冶传南国，雪老莓苔碧。春散蛮天，珠江处处都如雪。彩丝谁缬，砌作团圆月。风蜡高悬，薰得浓香彻。罗帏揭，芳心犹热，情在香难歇。
烛影摇红·墨妙亭怀古
作者：吴绮
朝代：清

曲径斜通，逍遥堂外多春树。小亭深翠挂檐花，旧是藏书处。莘老昔年来往。向公馀、搜奇好古。龟趺螭壁，燕瘦环肥，大苏曾许。岁月迁流，溪藤也有屯阳数。蛟龙奔走赴秦灰，那论鱼和蠹。到此不堪延伫。笑眉山、空题好句。美人名士，奇字雄文，彼苍应妒。
焦山
作者：吴绮
朝代：清
体裁：五言律诗

江海争雄处，岿然压乱潮。世犹知有汉，山肯不名焦。树色无今古，波光变暮朝。时闻清吹发，磬响落层霄。
燕子矶同毕正持玩月
作者：吴绮
朝代：清
体裁：七言律诗

缆定沙棠兴未穷，小亭卮酒睇遥空。长江到海争孤月，危石倚天生远风。来往岁时添草树，炎凉身世老英雄。渔郎已识波涛险，一笛哀吟红蓼中。
燕归梁·乌衣巷
作者：吴绮
朝代：清

古巷闲来暗自伤。不待斜阳。当时人物总寻常。更休笑，燕儿忙。翩翩裘马来何处，总非是，旧儿郎。一般花草上欢场。别自有，好华堂。
燕郊清明·其一
作者：吴绮
朝代：清
体裁：五言律诗

韶华春已半，景物自幽燕。结束驰金勒，妖娆哭纸钱。柳沿沙碛短，花照墓碑妍。行乐吾生事，宁为旅思牵。
燕郊清明·其三
作者：吴绮
朝代：清
体裁：五言律诗

久厌尘中骛，春从郭外行。寻花荒圃远，煮茗石泉清。塞北犹披褐，江南早卖饧。最怜当令节，遇物动乡情。
燕郊清明·其二
作者：吴绮
朝代：清
体裁：五言律诗

帝里多春色，风光遍四郊。碧回芳草路，红拆小桃苞。火向官厨乞，毬看骑士抛。盈盈何处女，陌上自相嘲。
爱山台同愚山作
作者：吴绮
朝代：清
体裁：七言律诗

怀人长是问平安，郡阁相逢得尽欢。秋日碧浮苕水净，晚山青接敬亭寒。高台秉烛云初合，奇句当杯客共看。只恐骊歌催别棹，莫教容易倚雕栏。
爱山台月夜同楚畹子寿弘载辰六燕孙·其一
作者：吴绮
朝代：清
体裁：七言律诗

郡台高峙弁山阳，有客来同酒一觞。夜静吹灯开画阁，月明横笛倚绳床。四围屏障芙蓉翠，满座裳衣茉莉香。醉起凌虚问河汉，不须团扇送微凉。
爱山台月夜同楚畹子寿弘载辰六燕孙·其二
作者：吴绮
朝代：清
体裁：七言律诗

免苑词英气若虹，此宵都向画图中。不分上下元龙榻，共爱雌雄宋玉风。綵笔干云浑未老，晶盘漾月迥疑空。当年六客依稀见，最忆城南桑苧翁。
犹记·其一
作者：吴绮
朝代：清
体裁：七言绝句

犹记香风起柏梁，簪裾高会有篇章。无端赋就神仙事，空指红云拜玉皇。
犹记·其三
作者：吴绮
朝代：清
体裁：七言绝句

兽环金蚀绣苔班，头白监门尽日閒。零落上阳花满地，宫莺衔不到人间。
犹记·其二
作者：吴绮
朝代：清
体裁：七言绝句

太液波通瀛海潮，灵鲵行处御香飘。一从画楫无人倚，荷叶高平玉蝀桥。
犹记·其五
作者：吴绮
朝代：清
体裁：七言绝句

甲夜犹传驻御幢，一朝芸帙冷明缸。蛛丝似也知人事，网遍金泥闪电窗。
犹记·其六
作者：吴绮
朝代：清
体裁：七言绝句

鬼神清问夜徘徊，前席曾闻访异才。宣室可怜秋雨暗，凭谁教唤贾生来。
犹记·其四
作者：吴绮
朝代：清
体裁：七言绝句

孝武雄才自古今，朱旗常绕碧山岑。年来不见秋鹰出，肠断相如在上林。
独树轩为许石园明府作
作者：吴绮
朝代：清
体裁：五言律诗

老树何年得，亭亭欲出群。晓光江日上，秋色县人分。落椹能供酒，乘阴好论文。我来频徙倚，高咏不如君。
玉女摇仙佩
作者：吴绮
朝代：清

蓬山万里，瞥遇仙姿，不是飘风班缀。向月传神，将花点靥，总有自然佳丽。眉黛谁堪比。怕遥峰碧嫩，似人非易。想应是、鸳鸯命合，便不相逢、料也难已。最爱下重帘，烛底杯前，雨嫣云媚。何况深怜浅惜，嵌骨相思，忍令白眉抛弃。荐枕楚台，吹箫秦苑，未似而今称美。紫袖肩同倚。雕栏畔、还把红阑香艺。愿莫忘、长生夜语。西陵松柏、久长情意。如辜誓。他年试检双鸳被。
玉屏峰看梅
作者：吴绮
朝代：清
体裁：七言律诗

百尺危峰倚碧虚，凭高舒眺夕阳初。云空却见花争放，山静还宜雪有馀。洞口猿归香缥缈，山腰鹤下影萧疏。谁能更作罗浮梦，么凤横斜坠玉蜍。
玉树后庭花·画寄亭作
作者：吴绮
朝代：清

槐根幻出南柯郡，梦凭谁问。蜂巢燕垒劳安顿，暂排春闷。幽栏曲径花传信，柳疏梧嫩。仙鹤一双苔迹印，落些风韵。
玉泉道中
作者：吴绮
朝代：清
体裁：七言律诗

碧岩遥望见嶙峋，举策空劳问古津。宝刹千年成往事，银河一曲属仙人。芳林积雨回骄马，蔓草萦春锁石麟。多少荒凉难极目，斜阳无语送流尘。
玉连环·夏景
作者：吴绮
朝代：清

梧桐密处清阴重。碧纱风弄，落花帘外舞轻红。又与苍苔补空。雪藕调冰，佳兴有谁堪共。日长纵得绣功夫，不够将愁将梦。
王孝扬大将军招集西墅
作者：吴绮
朝代：清
体裁：七言律诗

秋静旗门卧绿沉，西园高宴惬幽寻。情多更觉银筝好，坐密难辞玉斝深。灯影煖回羁客梦，月华清似主人心。也知意厚无拘束，一任樊川信口吟。
王汲公招饮八境台即席书赠
作者：吴绮
朝代：清
体裁：七言律诗

两江烟水对高楼，子晋还为载酒谋。客里尚能招客隐，人间同作避人游。高歌共举梅花酿，好梦难逢竹叶舟。明日河梁须放棹，津亭空忆夕阳秋。
玫瑰
作者：吴绮
朝代：清
体裁：七言绝句

一丛深艳傍回廊，偏称鸾钗堕马妆。珊枕睡残红雨落，为郎还作紫罗囊。
珠江春泛
作者：吴绮
朝代：清
体裁：七言律诗

木绵花发共他乡，极望羊城倚画樯。树色晓笼山雾紫，江流春带海潮黄。陆生馆废金装尽，赵尉台空玉镜荒。却恨奔涛方日夜，梅花偏隔岭头香。
班婕妤
作者：吴绮
朝代：清
体裁：七言绝句

舞袖歌弦易惹尘，从来恩宠日相亲。无端一下黄金辇，便有推排团扇人。
琵琶亭
作者：吴绮
朝代：清
体裁：七言绝句

芦花枫叶雨萧森，寂寞空亭遂至今。自是逐臣双泪尽，不关商妇少知音。
瑞麦
作者：吴绮
朝代：清
体裁：五言排律

仁爱天心厚，艰难帝道光。圣朝宁待瑞，丰岁即为祥。两社占神应，中牟卜世昌。八三时不爽，五七种非常。夏己先秋盛，金仍得火禳。本同知共朔，众附兆归王。浪欲侵隋柳，阴堪映召棠。茎看连理并，颖似木兰长。致此宁无故，从兹可渐康。王师虽未偃，吏治早徵良。信有中和具，能将水旱偿。愿言羞寝庙，持以示遐荒。
瑶席池
作者：吴绮
朝代：清
体裁：五言律诗

为访坡仙迹，行来一衲随。閒吟能送日，深坐独临池。水碧花交处，霜红木老时。归从郡楼望，岚影正参差。
甓园诗和丁雁水观察韵·其一
作者：吴绮
朝代：清
体裁：五言律诗

剪棘非耽寂，园居辟软尘。树从经岁老，花为得人新。消暇如增日，和神以当春。大夫频退食，清啸动江津。
甓园诗和丁雁水观察韵·其三
作者：吴绮
朝代：清
体裁：五言律诗

为有江湖兴，看云意辄怡。但能为圃好，岂恨得山迟。白傅摊书卷，苍生看奕棋。宁须誇鲁直，兰斗种黄瓷。
甓园诗和丁雁水观察韵·其二
作者：吴绮
朝代：清
体裁：五言律诗

开径偏宜曲，为廊不厌长。竹深阴接汉，石老态颓唐。兄弟逢连玉，宾朋坐众香。主人能吏隐，应有异书藏。
甓园诗和丁雁水观察韵·其五
作者：吴绮
朝代：清
体裁：五言律诗

杯泻中山酒，炉分小岘茶。论文常废食，留客几忘家。高义怀陶简，新词讽棣华。讼庭无事出，白鸟当排衙。
甓园诗和丁雁水观察韵·其六
作者：吴绮
朝代：清
体裁：五言律诗

以我珠江去，方歌行路难。此时过月榭，尽日对烟峦。卷轴频传玩，图书共借看。小山丛桂在，招隐忆刘安。
甓园诗和丁雁水观察韵·其四
作者：吴绮
朝代：清
体裁：五言律诗

名区知有待，小筑傍廉泉。受月庭能扩，迎风牖或偏。华觞挥绿醑，逸操响红弦。何爱窗扉上，金缸照列钱。
甘罗城
作者：吴绮
朝代：清
体裁：五言律诗

千秋称利达，早贵说甘罗。即此留残堞，犹然枕大河。古钱春雨出，贾棹夕阳过。广武悲何极，苍茫一浩歌。
甘露寺次石淙杨先生韵
作者：吴绮
朝代：清
体裁：七言律诗

北固青青犹似昔，我来登眺巳多年。论兵慷慨留山月，吊古荒凉拂水烟。戎马难消亡国垒，沙鸥长避渡江船。不须更觅高僧话，白眼何人亦解禅。
生查子·同顾庵次淡心韵
作者：吴绮
朝代：清

淼淼白苹洲，认得吴兴路。不见水嬉人，密叶青如雨。行春复几时，紫马寻花去。谁有惜春心，寒食随侬住。
生查子·同顾庵次淡心韵
作者：吴绮
朝代：清
体裁：词

淼淼白蘋洲，认得吴兴路。不见水嬉人，密叶青如雨。行春复几时，紫马寻花去。谁有惜春心，寒食随侬住。
用前韵赠澹心·其一
作者：吴绮
朝代：清
体裁：七言律诗

风度看君似太初，玉兰花里近移居。喜闻天下多情事，遍觅人间快意书。竟日横船惟放鹤，有时弹铗尚歌鱼。茂陵不少雕龙客，作赋文园更孰如。
用前韵赠澹心·其七
作者：吴绮
朝代：清
体裁：七言律诗

举世求圆欲毁方，市人争笑两生狂。苦耽竹叶连朝醉，一见桃花尽日忙。浪荡每寻平乐馆，风流谁羡永丰坊。劝君莫洒西河泪，三万六千时举觞。
用前韵赠澹心·其三
作者：吴绮
朝代：清
体裁：七言律诗

著得奇书有几般，手携常自访云关。挂瓢桂树生公石，压帽梅花邓尉山。乱后久拚甘寂寞，老来全不减疏顽。金庭何处容偕隐，更欲移家销夏湾。
用前韵赠澹心·其二
作者：吴绮
朝代：清
体裁：七言律诗

春风春雨乱愁生，纵有高轩不肯迎。南面拥书谁是主，北窗支枕莫相卿。新词独许柳三变，老友无过陶九成。近与长沮还有约，耦耕偏爱不知名。
用前韵赠澹心·其五
作者：吴绮
朝代：清
体裁：七言律诗

水嬉湖畔日追随，授简当时更有谁。得酒只仝名士共，无钱安用好官为。三年玉局人难识，一片冰壶尔独知。短梦乱山今已觉，东篱还订菊花期。
用前韵赠澹心·其六
作者：吴绮
朝代：清
体裁：七言律诗

宁知隔巷接藤萝，日日花间共和歌。皂帽有心词客在，青衫无恙酒人多。买成江上新鱼具，踏破门前旧雀罗。我有离骚向烟雨，邻家应更借青蓑。
用前韵赠澹心·其四
作者：吴绮
朝代：清
体裁：七言律诗

石城乌榜泛云溪，歌吹扬州古竹西。十里长堤春试马，二分明月夜谈鸡。东山别墅逢花住，北海清樽对酒迷。今日羊昙空折箠，白杨高与画楼齐。
用因见古人情为韵奉送孔东塘还朝·其一
作者：吴绮
朝代：清
体裁：古风

性拙与时悖，早岁辞冠绅。闭门绝尘鞅，寂寞江之滨。偶然值文举，到巷停朱轮。一笑出蓬户，如觌骨肉亲。并坐梧桐下，高谈多异闻。得句辄心赏，有文常共论。相过每相得，无间夕与晨。乃知性情合，夙昔固有因。
用因见古人情为韵奉送孔东塘还朝·其三
作者：吴绮
朝代：清
体裁：古风

大道鲜常经，行止会有数。汉帝召贾生，归应受宸注。行当绾清要，驰驱满皇路。独我意拳拳，留君愿少住。君亦同潸然，低徊念心素。况我年既耄，何时更星聚。惜别在河梁，临波不能度。矫首指云鸿，翩翻各千古。
用因见古人情为韵奉送孔东塘还朝·其二
作者：吴绮
朝代：清
体裁：古风

君子负奇节，声名满华甸。伟哉圣人孙，不复伍时彦。文章媲韩欧，经纶羞管晏。天王幸阙里，讲道数称羡。大用方有期，试可在明练。咨汝乘四载，疏瀹任所便。往来江海间，遂与鄙人善。天地自非常，吾侪日相见。
用因见古人情为韵奉送孔东塘还朝·其五
作者：吴绮
朝代：清
体裁：古风

仲冬天气肃，雨雪道难平。况复鲜裘褐，悲风闻雁鸣。骊歌方在远，慷慨登王程。别酒既满斝，别泪还沾缨。遥望见天末，乃有白玉京。君今从此去，行行重行行。梅花不可折，柳条空自萦。云何当此际，而不伤我情。
用因见古人情为韵奉送孔东塘还朝·其四
作者：吴绮
朝代：清
体裁：古风

人皆以禄富，君独以官贫。辞家二千里，宠遇成苦心。餐饭不得饱，而独罗众宾。贤劳不能息，而独谈奇文。新诗溢囊匣，曾无钱一缗。宁知碑没字，阿堵堆埃尘。胡为恋朋好，离别感更真。嗟哉此何世，乃复见斯人。
用看奕轩韵示内子江夏君·其一
作者：吴绮
朝代：清
体裁：七言律诗

一字媒成一笑初，牵红初事下田居。能传嬴女吹箫曲，自答秦嘉饷镜书。青眼独看云里鹄，白头长馔井中鱼。谁怜四海浑无有，台上横琴独晏如。
用看奕轩韵示内子江夏君·其七
作者：吴绮
朝代：清
体裁：七言律诗

年年老屋要牵萝，爱尔秦声和醉歌。不骂章惇心自远，曾教许允智偏多。看山共坐蜻蛉舫，典酒频销蛱蝶罗。剪得支硎云一片，灯前为补旧时蓑。
用看奕轩韵示内子江夏君·其三
作者：吴绮
朝代：清
体裁：七言律诗

行路难如蜀道般，弃繻曾共入秦关。年年割肉逢春社，日日将眉画远山。解佩时留佳客醉，敲针初得小儿顽。乘风破浪非吾意，却过明湖学士湾。
用看奕轩韵示内子江夏君·其二
作者：吴绮
朝代：清
体裁：七言律诗

委巷由来不治生，堂前空有鹿门迎。丈人正得黄承彦，夫子何如马长卿。窥牖早知才具远，停机偏识揣摩成。天哀志气凭谁信，扫得饥寒即盛名。
用看奕轩韵示内子江夏君·其五
作者：吴绮
朝代：清
体裁：七言律诗

剖得麟符向两溪，持盈常恐夕阳西。荷锄每欲仝埋鹿，推枕何曾待听鸡。烛秉研旁秋泪湿，香焚台上晚烟迷。东风吹醒东坡梦，只羡阶前玉树齐。
用看奕轩韵示内子江夏君·其八
作者：吴绮
朝代：清
体裁：七言律诗

疗贫那得有奇方，劝我逢人莫便狂。眉黛瘦来翻自解，头皮留得岂须忙。閒开修竹林中馆，老爱菩提树底坊。只有不平洗未尽，呼儿还涤掌中觞。
用看奕轩韵示内子江夏君·其六
作者：吴绮
朝代：清
体裁：七言律诗

黻佩翻成负戴随，含沙宁复计云谁。刚知王子终难免，好忆虞妻不可为。患难输君能学道，清贫似我独心知。高山流水音空在，赖有蛾眉钟子期。
用看奕轩韵示内子江夏君·其四
作者：吴绮
朝代：清
体裁：七言律诗

十年仝踏软香尘，岂料能逢洛下春。南内一行称命妇，东方千骑拥仙人。筼筜竹笋供青案，罨画银花点绣巾。势位一时安可忽，那知蝼蚁竟谁真。
画堂春·西湖偶作次辰六韵
作者：吴绮
朝代：清

小楼一望暮山横，山光飞上层楼。西湖深夏绿波平，荷叶风清。芳渚半生花气，画船时送歌声。鄂王祠树白公亭，今古关情。
画梅歌为金亦陶作
作者：吴绮
朝代：清
体裁：古风

我生适当冰雪中，长年傲岸轻春风。不肯低头学桃李，自顾颇与梅相同。所以爱花得花性，尤爱寒梅清影映。孤山种后岂无人，庾岭写成谁折赠。耿庵先生冰雪姿，一生独与梅相知。每闻落笔高寒处，常似暗香浮动时。我昔求之不能得，梦里月明空有忆。似我长怀处士风，多君正得先人笔。闭户閒房春草深，茗炉书卷坐长吟。有时得意不得意，挥毫似入罗浮林。一枝两枝东风好，千株万株春雪晓。珠明粉净四山空，月落参横岁华老。我闻画竹有成竹，渊明爱菊人如菊。君今父子爱梅花，应知累世能遗俗。我住江南春复春，每逢吹笛暗伤神。何当乞写含章树，长见林间月下人。
画美人
作者：吴绮
朝代：清
体裁：七言律诗

一幅生绡本自殊，谁人亲见洛川姝。却将京兆朝回笔，写出崔徽别后图。翠黛乍低浑似语，玉纤如动竟难扶。凭君为问毛延寿，多少黄金买得无。
留公滩舟中别辰六
作者：吴绮
朝代：清
体裁：五言律诗

五载得相见，岁残归梦频。云烟难赠客，山水解留人。路以愁偏远，官因傲始贫。河干一分手，努力待阳春。
留别厂翁和尚即次见送原韵
作者：吴绮
朝代：清
体裁：七言律诗

秋半分江暑未残，片帆斜挂夕阳看。浮杯送客君非易，垂橐还家我正难。世事明于三夜月，人情险似万重滩。相期有约归黄海，莫惜珊瑚作钓竿。
留别泖上诸子仍叠谦庵原韵
作者：吴绮
朝代：清
体裁：七言律诗

离别何堪动隔年，楚江惆怅各风烟。情多几见飞鸿雪，游倦曾无养鹤田。明月送人过泖水，青山留客绕湖天。何时更醉临邛酒，卓女炉边看数钱。
留曹大行石闾夜饮曾波阁分韵
作者：吴绮
朝代：清
体裁：七言律诗

客里风光此最幽，披襟深喜故人留。榕阴满地月初午，荷叶半池花已秋。皂帽参差桥上笛，红灯历乱水边楼。多君更有高阳约，同向青山号醉侯。
留曹大行石闾夜饮曾波阁分韵
作者：吴绮
朝代：清
体裁：五言律诗

良夜难忘酒，君来兴未穷。乡心逢节动，客意向山同。晴月曾波里，秋声老树中。吹笙还缥缈，鹤背有双童。
留村尚书招饮观家剧即席纪事
作者：吴绮
朝代：清
体裁：七言律诗

碧幛红莲未易攀，郑庄迎客夜初閒。席联旧雨情偏洽，筵敞高云礼尽删。竟夕悲欢难自主，一时嚬笑若相关。浣花独有龙钟叟，扶拜何堪剑履间。
病目
作者：吴绮
朝代：清
体裁：五言律诗

盛暑难为病，萧疏只倚床。无聊思旧雨，不住问残阳。药裹从妻惯，谈谐喜客长。谁能复多事，青白效嵇康。
病足十二韵
作者：吴绮
朝代：清
体裁：五言排律

老至方多患，春来旧疾萌。半才如凿齿，全欲似渊明。未可扶藜拜，难为倒屣迎。终朝横几榻，竟日掩柴荆。岂少飞扬意，何堪纂蹶名。此中宁有鬼，得住且由卿。抱膝闻孤咏，咸腓笑汇征。拳长如鹭宿，跳不与夔争。身静奔趋少，心空险阻平。岐途知免累，捷径岂关情。痹许王徽让，忧怜乐子诚。以兹甘郁郁，长得谢营营。
瘿木如意
作者：吴绮
朝代：清
体裁：五言绝句

意亦安能如，如意亦何许。轮囷本无材，莫作王戎舞。
登七星岩
作者：吴绮
朝代：清
体裁：七言律诗

层陂过尽碧粼粼，多少奇峰倚翠旻。北斗有形山竞爽，南天无尽草长新。烟霞兴剧归来日，林壑缘赊病后身。更欲乘风穷一目，晚云吹上白纶巾。
登八境台和东坡韵·其一
作者：吴绮
朝代：清
体裁：七言绝句

遥睇丹霞接蜃楼，江城如画坐销忧。凭栏竟日无人识，倦客由来是醉侯。
登八境台和东坡韵·其七
作者：吴绮
朝代：清
体裁：七言绝句

朗吟终日坐高台，恨不新丰酒瓮开。禅客莫须频问取，先生原是旧吴莱。
登八境台和东坡韵·其三
作者：吴绮
朝代：清
体裁：七言绝句

西江环涌雪成堆，水国苍茫八境开。我较东坡身已隐，不妨鸥鸟共频来。
登八境台和东坡韵·其二
作者：吴绮
朝代：清
体裁：七言绝句

浮踪汗漫未知还，庾岭梅花待雪寒。十幅蒲帆何处泊，碧云无尽是南安。
登八境台和东坡韵·其五
作者：吴绮
朝代：清
体裁：七言绝句

悔不求仙与坐禅，半生踪迹尚凄然。章江不少桃花水，输与渔郎返棹先。
登八境台和东坡韵·其八
作者：吴绮
朝代：清
体裁：七言绝句

沙边烟水碧差差，秋到人间客早知。一卷离骚浑未了，不堪重作断肠诗。
登八境台和东坡韵·其六
作者：吴绮
朝代：清
体裁：七言绝句

一派江山杳霭中，欲将图画问王蒙。无端更向羊城去，遥指红云出海东。
登八境台和东坡韵·其四
作者：吴绮
朝代：清
体裁：七言绝句

岧峣画阁夕阳明，万里天风吹酒醒。欲梦扬州是何日，垂杨青绕竹西亭。
登君山
作者：吴绮
朝代：清
体裁：七言律诗

霜染柔岚色更新，扶筇还共步嶙峋。地因朱履仍留姓，客有银樽岂道贫。雪色满天催去棹，江声一路送归人。长松翠竹重相见，多谢青山不厌频。
登平山堂柬金长真观察
作者：吴绮
朝代：清
体裁：七言律诗

壁上龙蛇迹已销，华堂重启傍岧峣。樽前楼阁仍千古，眼底江山自六朝。人似寒泉心更冽，地当明月兴非遥。独怜梁苑留宾日，不及相如杂坐貂。
登微香阁步归元恭韵
作者：吴绮
朝代：清
体裁：七言律诗

步步青山面面湖，湖光山色共萦纡。千峰总被白云断，一径全将黄叶铺。鹤发仙人能独往，乌衣子弟更相扶。登楼却笑狂奴态，醉墨淋漓旧酒徒。
登昆山次高陵韵
作者：吴绮
朝代：清
体裁：七言律诗

扪葛攀萝一径微，几年曾此扣禅扉。苍岩笑我行将老，白鸟迎人却更飞。溪月自然能耐晚，山云何事不知归。五湖多少秋风在，欲剪残荷补素衣。
登束江亭望砚洲怀古
作者：吴绮
朝代：清
体裁：七言律诗

直下牂牁势不平，苍崖夹峙失纵横。天低绝壁云无影，水绕孤城浪有声。高寺寒泉来往路，空亭细雨古今情。清风孝肃原千载，一砚何由乃得名。
登江山风月亭
作者：吴绮
朝代：清
体裁：七言律诗

高亭百尺水之湄，尽日千帆过槛迟。树色远遮司马渡，潮声直下佛狸祠。江拦海国波涛壮，云入吴天变化奇。閒看蛟龙争战罢，风来万里纳凉时。
登海岳楼次王阮亭韵
作者：吴绮
朝代：清
体裁：七言律诗

大江日夜滔滔去，吴楚乾坤有此楼。南北风云随岸尽，古今烟月逐年收。袁生歌板成高调，魏帝旌旗失壮游。倚槛便须重作赋，从来心事耻悲秋。
登清凉台
作者：吴绮
朝代：清
体裁：七言律诗

布袷乌巾集胜流，登高层折共寻秋。半江落日千帆乱，六代荒烟一壑收。红叶有声钟出寺，白蘋无浪水移洲。凄然数尽飞鸿影，故垒萧萧指石头。
登甘露寺凌云亭
作者：吴绮
朝代：清
体裁：五言律诗

古寺干戈后，登临未尽无。寒云千堞绕，细雨一亭孤。壁影迷黄鹤，江声老赤乌。天风吹我去，惆怅是东吴。
登石亭寺钧天阁
作者：吴绮
朝代：清
体裁：五言律诗

滕阁灰飞后，登临独此楼。江声非一水，云气杂诸洲。天远晴连雨，风高暑亦秋。故乡烟树外，倚槛思悠悠。
登衡山
作者：吴绮
朝代：清
体裁：古风

炎德莫能殚，神宫位丹鸟。高峰七十二，崒峍在云表。我从罗浮来，耽幽恣穷讨。舍楫陟层峦，一径入幽渺。上有千尺松，下有百灵草。芙蓉迥难攀，祝融奇未了。旷观东南际，庐霍一何小。宛如大海洋，青螺浮浩淼。云壑互灵谲，气候换昏晓。佳晨发奇怀，遗世欲忘老。徘徊弗能去，振衣苦不早。乃闻李邺侯，半芋不得饱。忧生金紫中，何如衣白好。
登见岳楼次辰六韵·其一
作者：吴绮
朝代：清
体裁：七言律诗

候转吹葭霁景融，偶经严邑访民风。城头不断秋烟绿，林表初看夕照红。回雁千寻长隐隐，离鸿几日自悤悤。凭栏共指烟深处，屈宋精灵在此中。
登见岳楼次辰六韵·其二
作者：吴绮
朝代：清
体裁：七言律诗

桃花江水绕城边，城上楼成甫四年。抚字谁知当乱后，登临同喜在春前。频教白雪留诗句，为有青山费酒钱。天际遥看峰个个，白云飞尽翠还连。
登雨花台
作者：吴绮
朝代：清
体裁：七言律诗

萧萧白雁晓霜寒，曲折丹枫路几盘。一片青山浮震泽，十年明月忆长干。水禽带日飞花屿，野犬惊人吠药栏。欲放画船归未可，西风留我宿层峦。
登龙山绝顶望太湖用康乐韵
作者：吴绮
朝代：清
体裁：古风

春色生东南，良辰引孤眺。屡陟蜿蜒背，排云入苍峭。振衣览震泽，一碧与霞曜。泠泠林樾间，鱼龙听长啸。我时栖山樊，久处欲忘妙。扪萝快所觌，得免猿鹤诮。既惬丘壑情，弥羡沧洲钓。举手望烟客，相期发幽调。
登龟台山
作者：吴绮
朝代：清
体裁：五言律诗

雨过寒山静，晴晖在石龛。金英秋剩把，玉版午同参。江白鸥频下，天青雁欲南。谁能更西望，带月一停骖。
白发伤春二绝句次广霞韵·其一
作者：吴绮
朝代：清
体裁：七言绝句

秋千红飐夕阳旗，莺语丁宁是此时。一日乍晴还乍雨，东风无奈小桃枝。
白发伤春二绝句次广霞韵·其二
作者：吴绮
朝代：清
体裁：七言绝句

闻道横塘走钿车，玉鞭相趁帽檐斜。无端一阵轻狂雨，惊落满堤杨白花。
白门感事
作者：吴绮
朝代：清
体裁：七言律诗

当年曾过石头城，华发重来拥褐行。废苑莲花朝暮事，秋江桃叶古今情。空怜归燕无栖处，难听啼乌是怨声。憔悴不堪还作赋，近来萧瑟似兰成。
白鹦鹉为芝麓先生赋
作者：吴绮
朝代：清
体裁：七言律诗

珠江南渡使星驰，陇客全非旧羽仪。缟袂夜寒思吉了，玉笼春暖诵摩尼。频看花放开云母，数唤茶来恼雪儿。不是主人怜解语，奇毛端畏众禽疑。
百媚娘·本意
作者：吴绮
朝代：清

十里春风楼阁，一样晓云梳掠。为甚相逢难放却，兜的心儿嵌着。八斗才华空付洛。笑煞陈王错。多少柳浓花弱，只恨云耽雨阁。尽意风流无做作，真色果然难学。风雪漫山梅破萼。何处容轻薄。
百媚娘·本意
作者：吴绮
朝代：清
体裁：词

十里春风楼阁，一样晓云梳掠。为甚相逢难放却，兜的心儿嵌着。八斗才华空付洛。笑煞陈王错。多少柳秾花弱，只恨云耽雨阁。尽意风流无做作，真色果然难学。风雪漫山梅破萼。何处容轻薄。
百字令·登郁孤台和丁雁冰观察韵
作者：吴绮
朝代：清

颓然高阜，独青青揽尽、两江江色。浪迹偶来频吊古，台榭已怜非昔。竹树遗墟，藤萝夕照，不见当时客。凄凉唯有暮云，千里凝白。闻说叔子公馀，季方才妙，曾着临川屐。我似东坡还过海，空爱韩陵孤石。望阙神遥，登楼梦杳，往事怀邀笛。何时归隐草堂，山北之北。
百字令·登郁孤台和丁雁冰观察韵
作者：吴绮
朝代：清
体裁：词

颓然高阜，独青青揽尽、两江江色。浪迹偶来频吊古，台榭已怜非昔。竹树遗墟，藤萝夕照，不见当时客。凄凉惟有暮云，千里凝白。闻说叔子公馀，季方才妙，曾着临川屐。我似东坡还过海，空爱韩陵孤石。望阙神遥，登楼梦杳，往事怀邀笛。何时归隐草堂，山北之北。
百尺楼·百尺楼
作者：吴绮
朝代：清

春袅一枝花，香动双钩月。舞罢凉州战鼓惊，踏碎金莲叶。才得掌中怜，难洗江头血。自是贪欢即梦时，梦醒何堪说。
益阳至日仍用杜句
作者：吴绮
朝代：清
体裁：七言律诗

年年至日长为客，客里今年略似家。闵叔累人宁易饱，阮公怀古不胜嗟。黄牛水远滩声小，白鹿山高树影斜。何处倚楼同有梦，隋桥明月故宫花。
相见欢 其一 春闺
作者：吴绮
朝代：清

垂杨绿到阑干，又春残。看尽一庭花雨小红悭。凭画槛，抛绣帖。梦无闲。检取近来双袖泪痕斑。
相见欢 其三 去来
作者：吴绮
朝代：清

去来来去匆匆，可怜侬。惆怅谢家明月小亭中。何处见，谁为辨，梦无踪。那得燕儿衔出一春红。
相见欢 其二 吴兴感事
作者：吴绮
朝代：清

西风落日登台，眼重开。无数绕城山色送青来。古今事，吴越地，几雄才。一片项王马埒乱云堆。
相见欢 其四 别梦
作者：吴绮
朝代：清

半窗残月朦胧，画桥东。梦里那人愁坐小屏风。空惹恨，难觅信，恨匆匆。待把别情珍重托归鸿。
相见欢·劳劳亭
作者：吴绮
朝代：清

离肠未饮先慵。小亭中。去马、回车两处怎从容。山渐隔。日又夕。泪犹红。洒向、绿杨枝上与东风。
相见欢·春闺
作者：吴绮
朝代：清

垂杨绿到阑干，又春残。看尽一庭花雨小红悭。凭画槛，抛绣帖。梦无闲。检取近来双袖泪痕斑。西风落日登台，眼重开。无数绕城山色送青来。古今事，吴越地，几雄才。一片项王马埒乱云堆。去来来去匆匆，可怜侬。惆怅谢家明月小亭中。何处见，谁为辨，梦无踪。那得燕儿衔出一春红。半窗残月朦胧，画桥东。梦里那人愁坐小屏风。空惹恨，难觅信，恨匆匆。待把别情珍重托归鸿。
眉峰碧 其一 立春
作者：吴绮
朝代：清

镜里韶光早，彩胜钗梁袅。卷帘都是惜春人，争道是来年好。生怕东风小，殃及庭前草。玉阶先自送青来，莫教惹得芳心恼。
眉峰碧 其一 立春
作者：吴绮
朝代：清
体裁：词

镜里韶光早，彩胜钗梁袅。捲帘都是惜春人，争道是来年好。生怕东风小，殃及庭前草。玉阶先自送青来，莫教惹得芳心恼。
眉峰碧 其三 有忆
作者：吴绮
朝代：清

一点灯花静，归梦浑难定。一夜相思一夜愁，更忍说黄花病。酒薄孤衾冷，其奈双眸醒。殃及寒鸡不肯啼，分明要把愁支领。
眉峰碧 其二 旅夜次上若韵
作者：吴绮
朝代：清

烛灺啼无歇，漏断声还咽。一缕春蚕丝不了，都打做心头结。泪点红冰叠，罗袖熏难热。仙鸾虽自有灵胶，离肠已断何堪接。
眉峰碧 其四 旅思
作者：吴绮
朝代：清

霜皎银蟾烂，风急灯花颤。夜夜寒更独自听，怎奈得人长叹。忆了千千万，苦把梅花绊。试验青衫尽泪痕，也应不是归心慢。
眉峰碧·立春
作者：吴绮
朝代：清

镜里韶光早，彩胜钗梁袅。卷帘都是惜春人，争道是来年好。生怕东风小，殃及庭前草。玉阶先自送青来，莫教惹得芳心恼。烛灺啼无歇，漏断声还咽。一缕春蚕丝不了，都打做心头结。泪点红冰叠，罗袖熏难热。仙鸾虽自有灵胶，离肠已断何堪接。一点灯花静，归梦浑难定。一夜相思一夜愁，更忍说黄花病。酒薄孤衾冷，其奈双眸醒。殃及寒鸡不肯啼，分明要把愁支领。霜皎银蟾烂，风急灯花颤。夜夜寒更独自听，怎奈得人长叹。忆了千千万，苦把梅花绊。试验青衫尽泪痕，也应不是归心慢。
看奕轩偶成·其一
作者：吴绮
朝代：清
体裁：七言律诗

几载栖迟赋遂初，伯通桥畔闭门居。渐能解事忽将老，犹不畏穷偏著书。报国恨无千铁骑，还乡曾佩一金鱼。丈夫失路寻常甚，分付黔雷任所如。
看奕轩偶成·其七
作者：吴绮
朝代：清
体裁：七言律诗

车门旧雨隔青萝，白石敲残夜和歌。天下可儿原自少，古来怪事亦何多。蚁能骇客还相斗，雀肯依人未忍罗。眼底岂堪吾党在，只宜西塞着烟蓑。
看奕轩偶成·其三
作者：吴绮
朝代：清
体裁：七言律诗

传闻近事复多般，甪里先生只闭关。屋角檀萝非异国，人间桐柏是名山。孰看身世唯宜醉，便作神仙且自顽。只恐求羊更来往，移家深向白云湾。
看奕轩偶成·其二
作者：吴绮
朝代：清
体裁：七言律诗

漫郎聱叟足平生，绝意今年少送迎。自分无才甘稼圃，不知何事合公卿。藏蕉梦向閒时悟，种豆歌从醉里成。惆怅青编半零落，几人犹自恋浮名。
看奕轩偶成·其五
作者：吴绮
朝代：清
体裁：七言律诗

桃李无言亦有蹊，吾侪宁复计东西。聊栖孟德三更鹊，莫听刘琨半夜鸡。忽露壮心因酒动，偶寻閒事被花迷。南华独笑庄周误，不信人间物可齐。
看奕轩偶成·其六
作者：吴绮
朝代：清
体裁：七言律诗

携家惟剩鹤相随，一笑花前问阿谁。偌大乾坤容不得，无多岁月亦奚为。仙方岂与蜉蝣觉，奇字难教獬豸知。白首青山空叹息，欲浇杯酒恨无期。
看奕轩偶成·其四
作者：吴绮
朝代：清
体裁：七言律诗

天禄楼台总路尘，归来犹及五湖春。使君自是英雄客，我辈宁为富贵人。听水独拖班竹杖，看云时坠紫荷巾。平生况味谁能识，漫拟当年贺季真。
真江晓发
作者：吴绮
朝代：清
体裁：五言律诗

远岸闻人语，鸣榔复戒行。帆开栖雁路，船出打钟声。白月前林小，青山昨夜晴。沉沙何处问，空见早潮生。
督亢陂
作者：吴绮
朝代：清
体裁：古风

荆卿西入秦，手持督亢图。雪耻用盗术，托智无乃愚。不知壮士意，成败匪所虞。杀身表不平，要以明区区。匕首一得力，六国无丘墟。英风振天地，博浪心相符。谁云荆高侣，落魄但酒徒。
石仲生先生邀陪洞门芝麓两先生伯紫友沂同集金鱼池夜看冰月
作者：吴绮
朝代：清
体裁：五言律诗

寒益襄阳兴，临池夜举觞。冰虚全化月，沙阔迥如霜。泻酒银船滑，分羹玉箸香。接䍦真倒著，忘却到胡床。
石公招诸同社集怀古楼分得八庚
作者：吴绮
朝代：清
体裁：七言律诗

忘机随地好班荆，狮座聊寻鸥鹭盟。远客何劳寄诗卷，幽人多是爱钟声。云因恋岫常思静，雨欲妨花不肯晴。尽日留连宁足计，酒炉禅榻足平生。
石钟山
作者：吴绮
朝代：清
体裁：古风

江尽欲成湖，有山如列障。对峙两青苍，嵯岈百千丈。我泛轻舟来，心目忽俱畅。巉峰不可攀，悬壁但能望。一石各一色，万石乃万状。树木役鬼工，楼台架灵匠。云岚恣奇谲，江流莽滔瀁。潮至声始鸣，风来响逾壮。舍楫蹑层峦，天水迷所向。始信髯苏文，相与共奔放。惝恍白云中，飞仙在其上。
石霞招同昉思俦夏殿臣集南山书屋
作者：吴绮
朝代：清
体裁：七言律诗

月华澄霁正冬初，偶集幽斋旅思舒。时历烟霜盘有柚，地兼江海食多鱼。游人遣兴千钟酒，高士传家一卷书。此日欢呼须尽醉，临邛谁识汉相如。
石�河纪事
作者：吴绮
朝代：清
体裁：五言律诗

水宿因风泊，程遥望转凝。戍亭春卖酒，鱼舫夜分灯。沙鸟鸣难定，江鱼价转增。离乡心未远，笑语梦犹曾。
研山草堂歌
作者：吴绮
朝代：清
体裁：古风

阖闾城下雨翻盆，杨花柳花春色昏。客子冲泥自相过，研山主人方闭门。主人本是长干客，乌衣巷口曾相识。老大犹牵岸上船，飘零更泛湖边宅。我闻主人年少时，胸中万卷蟠龙螭。无双风度张思曼，第一才名杜牧之。初闻陇右黄巾乱，江左高谈尚清宴。才子新传白纻辞，诸公竞爱青䊵扇。共许云霄可致身，綵毫题遍曲江春。谁言诸葛非名士，曾见相如赋大人。馀子区区何足数，桓伊长笛祢衡鼓。终生弃繻直寻常，乘风万里须臾取。那知世事剧堪怜，荆棘铜驼起暮烟。尘生东海悲辽鹤，日落西川哭杜鹃。撇却罗衫岂无意，东篱早办黄花计。慷慨长怀吊古心，颠狂不改凌云气。忆我相逢白下秋，庐江宾客盛南州。何人最倒中郎屐，独尔同登庾亮楼。更值长沙贵公子，二十四楼明月里。仰天大笑烛花红，斫地哀歌剑光紫。几年梁苑兔园开，四海群推授简才。不信飞鸿残雪散，空教归燕夕阳来。黄土可怜埋玉树，晨星落落知何处。谢公棋罢北邙田，羊生箠折西州路。江头岁岁哭西风，手把奇书叹转蓬。酒人对影黄垆在，词客伤心白发同。苕霅扁舟须我友，水嬉共折南湖柳。爱山台上夜烧灯，韵海楼中春对酒。行路俄惊蜀道歌，人间怪事逐年多。刘郎不作秋风客，内翰还逢春梦婆。短梦乱山堪一笑，貂蝉撇向邯郸道。廷尉张罗有雀飞，魏其解印无人到。多君相对眼还青，醉中痛读离骚经。君既移家石湖墅，我亦寄迹沧浪亭。两人意气长相得，更向柴桑数晨夕。将儿同上朗陵筵，呼妻直入庞公室。墙头过酒日相娱，奇字传看世所无。积有篇章招漫叟，浑忘岁月老潜夫。潜夫漫叟时相见，阅尽从前古今变。冷煖交情尚莫论，轻肥世态宁堪羡。况今之世乏张华，鹤书何事来山家。岂无马骨金须惜，纵有龙泉眼似遮。海内茫茫知已尽，空山种菜安吾分。素轸犹知处士情，青樽且拨先生闷。君不见阮籍尝登广武城，城边曾见古人行。事去英雄徒感慨，时来竖子忽成名。又不见处仲衔悲唾壶缺，夜半长歌眦欲裂。老骥长途力未衰，壮士暮年心转热。吾侪学道日徜徉，肯似前人动激昂。元卿竹径新抽笋，且卧花间一草堂。
破阵子·放歌
作者：吴绮
朝代：清

少小曾工击剑，从前爱读离骚。五色文章修凤阁，十载郎官困马曹。而今误宝刀。衣上未弹成迹，镜中赢得霜毛。事业漫誇能渡虎，意气犹能拟钓鳌。醉来时自豪。
碧岩
作者：吴绮
朝代：清
体裁：古风

弁岭如率然，碧岩乃其腹。栝柏衍陂陀，苍苍满椒麓。石磴几盘纡，重崖互回伏。当其登顿时，一上一换目。屡憩始得达，旷朗见晴旭。下视七十峰，波里夕阳绿。飞沫洒明珠，悬泉挂寒玉。幽池出云飞，蜿蜒骇灵族。凭空一舒啸，乃信世尘促。
碧窗梦·杨柳
作者：吴绮
朝代：清

杨柳将烟细，梨花着月明。玉人忍泪按银筝，低语没人听。
碧鸥池
作者：吴绮
朝代：清
体裁：五言律诗

乱碧浑无次，晴波欲映霄。寒添孤月迥，香浸百花摇。柳弱穿敧石，荷高补断桥。谁能醉山简，骑马不须招。
示长女
作者：吴绮
朝代：清
体裁：五言律诗

不作淳于叹，温柔汝最宜。从夫非俗吏，有女似佳儿。慷慨乌乌曲，殷勤燕燕诗。辞家四千里，见母定何时。
社后二日集春星草堂看梅分得十二文
作者：吴绮
朝代：清
体裁：七言律诗

兰亭春气晓氤氲，花底高人尽少文。树似雪馀惟五出，月将香补足三分。閒看彝鼎摩龙篆，醉拂裳衣染麝熏。欲向山公传雅唱，探骊应已让诸君。
离亭宴·新亭
作者：吴绮
朝代：清

白鹭洲边系马。听得烟钟暮打。风景不殊重载酒，留得新亭闲话。莫去望神州，那得当年王谢。天际浦帆如画。犹带碧空斜挂。眼见几番兴废事，老泪不堪重把。长令客心悲，听取江边日夜。
秋圃
作者：吴绮
朝代：清
体裁：五言律诗

凄凄时已及，除架爱晨兴。天老匏瓜种，霜轻扁豆藤。土风宜九月，吾道在东陵。抱瓮诚閒事，劳生愧未能。
秋夕芝麓先生偕绮季苕文友沂周量贻上紫来诸子集筑影斋得残秋二韵·其一
作者：吴绮
朝代：清
体裁：五言律诗

秋至易为感，况兼离别难。酒寻燕市饮，月共庾楼看。坐促兰觞密，更深桂蜡残。起闻鸦绕树，三匝正求安。
秋夕芝麓先生偕绮季苕文友沂周量贻上紫来诸子集筑影斋得残秋二韵·其二
作者：吴绮
朝代：清
体裁：五言律诗

共作京华旅，清宵为尔留。蒲桃杯借绿，老树客同幽。落木啼蛩晚，凉云拂雁秋。相思不可极，明月照重裘。
秋夜
作者：吴绮
朝代：清
体裁：七言律诗

薄醉难禁漏点长，几回支枕向空床。凉风动竹夜三鼓，明月点花时半墙。新梦不成如昨梦，故乡无主似他乡。芙蓉欲寄何由采，白雁一声山水苍。
秋夜雨中言怀次紫来韵·其一
作者：吴绮
朝代：清
体裁：七言律诗

灯昏红壁影漫漫，倚遍高楼十二栏。玉塞柳垂霜信早，银床苔湿雨声寒。三年索米乡书远，千里还山客梦残。莫指燕台伤往迹，蓬蒿埋没已难看。
秋夜雨中言怀次紫来韵·其二
作者：吴绮
朝代：清
体裁：七言律诗

车门旧雨少过从，支枕宵分响更浓。九月凉风欺敝褐，一窗寒叶打疏钟。宫开碣石空求骏，剑忆延津可化龙。幸有南华齐物论，不须惆怅为浮踪。
秋怀
作者：吴绮
朝代：清
体裁：七言律诗

落木天涯入暮秋，故乡仍自恨淹留。十年风月空耽酒，万里江山独上楼。有字未能随过雁，无家那得趁浮鸥。英雄事往烟尘在，如此乾坤已白头。
秋感·其一
作者：吴绮
朝代：清
体裁：七言律诗

无端客思忽苍凉，日日西风送夕阳。二十朱颜门下老，三千白发镜中长。心空但觉云过眼，面冷宁知雪作肠。不梦春明缘底事，阶前络纬正啼霜。
秋感·其三
作者：吴绮
朝代：清
体裁：七言律诗

槛外声声落叶频，新来鸡骨渐嶙峋。乾坤独剩扪馀腹，金鼓空留醉后身。四海难求生白处，一时那得尚玄人。昨宵对酒还长啸，半亩寒花月似银。
秋感·其二
作者：吴绮
朝代：清
体裁：七言律诗

绛节深居自九阍，琼楼玉宇意空存。身如斗蚁时能战，心似穷猿夜欲奔。不热何嫌尘满甑，长贫那得酒盈尊。江南最是伤情地，只合移家住陆浑。
秋感·其四
作者：吴绮
朝代：清
体裁：七言律诗

拟拜槐安竟未成，苦吟犹赖送馀更。看残野马书空掩，叫煞寒螀枕自横。风雨浪传孤剑吼，波涛时令画船惊。百年扰扰红尘里，矫首扶桑曙又生。
秋感次东湖韵·其一
作者：吴绮
朝代：清
体裁：七言律诗

寒梧瘦竹弄秋晖，小径蓬生过客稀。老子自应甘墨守，道人无复想雄飞。灯前酒竭青磁瓮，雨后泥深白板扉。尽日弹琴无一事，双眸长送晚鸿归。
秋感次东湖韵·其三
作者：吴绮
朝代：清
体裁：七言律诗

矫首鹓鸾满大都，山中音信竟全无。交游此日空三径，骨相从来合五湖。月上更怜秋水阔，天高何碍暮云孤。香龛经卷年时好，弥勒犹能伴老夫。
秋感次东湖韵·其二
作者：吴绮
朝代：清
体裁：七言律诗

屋角牵牛覆短檐，笔床茶灶老江淹。听残细雨惟烧烛，过尽浮云不捲帘。蓼苦自应难对酒，梅酸何必更和盐。甘穷岂合将诗罪，险韵时时信手拈。
秋感次东湖韵·其四
作者：吴绮
朝代：清
体裁：七言律诗

黄金无复更游燕，醉卧柴桑二十年。止酒惟能成半梦，催租真欲费全篇。行藏但恐前人笑，文字宁须俗客传。只爱山中好明月，一回相见一依然。
秋扇
作者：吴绮
朝代：清
体裁：五言律诗

怀袖凉风起，君王重岁时。尘埃自不惜，箧笥尔何辞。色冷秦宫画，心伤汉殿诗。明年有炎暑，翻恐费相思。
秋日大猎
作者：吴绮
朝代：清
体裁：七言排律

白露凉风转素商，紫微星宿动文昌。戎车吉日周王制，羽士期门汉蹶张。天外金钲屯细柳，花间玉辂动长杨。三驱共仰飞龙驾，七萃新开射雉场。武库神兵通太乙，天闲上驷映东房。钟山建翮多贞白，楚泽修氂有茹黄。都护戈矛森鹤膝，将军弩矢号鱼肠。翔乌始见征尘溢，搏虎仍观列炬扬。武帝舆徒连灞浐，荆人罗罻遍衡湘。云霞乱杂旌旗色，山水平分剑戟光。木落银绦堪纵击，沙平珠络好腾骧。执殳猛气曾无敌，出彀雄威定莫当。并羡驺虞能赴节，早惊毚兔已迷方。丹毛洒坠雕弧下，绣翅离披翠辇傍。遂使龙颜轻一笑，转怜猿臂擅诸长。止绥任骇公孙雁，饮至还羞穆满狼。亲向璇宫调玉膳，重临宝幄赐三浆。中林貔虎吞云梦，后乘熊罴托渭阳。再见镐京歌燕喜，宁烦洛汭刺禽荒。相如谏牍空千古，虞舜垂裳自九章。
秋日登学士山得歌字
作者：吴绮
朝代：清
体裁：七言律诗

断云寒树满岩阿，今古登临我再过。词客似同山水在，酒徒偏向乱离多。风吹白雁秋如此，天近黄花晚奈何。搔首斜阳正愁绝，泰娘无赖复高歌。
秋日集翁苍牙草堂
作者：吴绮
朝代：清
体裁：五言律诗

清秋多远思，小艇泛城隅。此地犹三径，吾侪共五湖。晚云归涧树，夕照隐江蒲。醉听菱歌发，还教綵袖扶。
秋日集高澹游斋中即席得湘斑二字·其一
作者：吴绮
朝代：清
体裁：五言律诗

摇落逢斯日，群贤在草堂。爱花容我老，得酒笑人忙。黄叶催诗卷，青山入醉乡。最怜窗外竹，萧飒似三湘。
秋日集高澹游斋中即席得湘斑二字·其二
作者：吴绮
朝代：清
体裁：五言律诗

幽居延胜赏，碧藓屐痕斑。时事惟看奕，秋声共闭关。啸歌终日好，争战几人閒。此夜闻高咏，谁为山水间。
秋日马上见蝶
作者：吴绮
朝代：清
体裁：七言律诗

閒向城南白鼻騧，玉腰惊出道傍花。秋风渐老滕王画，晓露新沾越女纱。满地碧蒿横故垒，一时黄叶过山家。汉宫金粉都萧索，送眼徒怜锦络斜。
秋村
作者：吴绮
朝代：清
体裁：五言律诗

秋光随野阔，霭霭见孤村。新秫齐登垄，晴溪各到门。青天高雁隼，黄叶散鸡豚。荷蓧逢邻叟，相携老瓦盆。
秋柳
作者：吴绮
朝代：清
体裁：五言律诗

杨柳如名士，逢秋早自伤。初霜情袅娜，斜日影郎当。眉眼分明甚，心丝断续长。谁能怜岁暮，翻似早春黄。
秋棠
作者：吴绮
朝代：清
体裁：五言律诗

秋卉如春卉，秋将半已开。小香笼蟋蟀，疏影立莓苔。泪似相思种，看因欲睡来。凭阑怜少妇，芳砌几徘徊。
秋江
作者：吴绮
朝代：清
体裁：五言律诗

凉风千古恨，江水日悠悠。枫叶吹何急，蘋花冷自由。天容吴地阔，山入楚云浮。击节谁堪想，中流有豫州。
秋波媚 其一 雨中新柳
作者：吴绮
朝代：清

搓就鹅儿绿尚迟，都未使莺知。东风无赖，教他细雨，一样丝丝。和烟搭在阑干上，约略浅黄时。断人肠处，才成眉眼，泪软腰肢。
秋波媚 其三 秋夜
作者：吴绮
朝代：清

阁外啼乌月晓天，人上鸭头船。几番回顾，一声珍重，杨柳门前。绣床安在东风里，离别自年年。今春何事，嵌将心事，陡地情牵。
秋波媚 其二 旅怀
作者：吴绮
朝代：清

南浦轻风落藕花，秋色老京华。一窗凉月，三更细雨，倦客思家。陡来心事香残后，清泪滴琵琶。凭谁问取，秦楼过雁，汉关归鸦。
秋波媚·雨中新柳
作者：吴绮
朝代：清

搓就鹅儿绿尚迟，都未使莺知。东风无赖，教他细雨，一样丝丝。和烟搭在阑干上，约略浅黄时。断人肠处，才成眉眼，泪软腰肢。南浦轻风落藕花，秋色老京华。一窗凉月，三更细雨，倦客思家。陡来心事香残后，清泪滴琵琶。凭谁问取，秦楼过雁，汉关归鸦。阁外啼乌月晓天，人上鸭头船。几番回顾，一声珍重，杨柳门前。绣床安在东风里，离别自年年。今春何事，嵌将心事，陡地情牵。
秋灯
作者：吴绮
朝代：清
体裁：五言律诗

灯穗摇深碧，荧荧向晚阴。似将孤客影，照入壮夫心。吐焰回金碗，低光动玉琴。草堂犹不寐，留得伴閒吟。
秋燕
作者：吴绮
朝代：清
体裁：五言律诗

且住无多日，翩翩舞素晖。祗缘时序改，宁是羽毛稀。杏垒成功退，梅梁隔岁归。乌衣犹自健，云路敢终违。
秋窗
作者：吴绮
朝代：清
体裁：五言律诗

三径乾坤在，萧萧此闭门。摊书横菊影，洗砚入蕉痕。白袷吟方健，青山梦自温。疏棂曾不掩，一半夕阳昏。
秋蛩
作者：吴绮
朝代：清
体裁：五言律诗

秋到易为响，此虫非自鸣。常因孤馆夜，故作战场声。百草霜何苦，三更酒不平。谁家机杼畔，悄觉晚寒生。
秋闺曲
作者：吴绮
朝代：清
体裁：古风

塘上芙蓉花，秋来何袅袅。辛苦向西风，红颜不知老。
秋霜
作者：吴绮
朝代：清
体裁：五言律诗

青女司时令，严威渐次侵。雁寒归国信，虫急到床音。薄曙愁相见，微阴误至今。布衾眠不稳，惨惨向晨心。
种字林杂诗
作者：吴绮
朝代：清
体裁：七言绝句

去年栽竹绕茅堂，春后俄看锦箨长。忍得老饕才半月，千竿碧玉已过墙。
种字林閒居杂咏三十首·其一
作者：吴绮
朝代：清
体裁：七言绝句

避人尝拟似君公，新得茅堂郡郭东。买宅莫论多少值，满庭寒碧是新桐。
种字林閒居杂咏三十首·其七
作者：吴绮
朝代：清
体裁：七言绝句

今年准拟学潜夫，酒碗诗篇泛五湖。昨为看山才一出，被人偷画醉翁图。
种字林閒居杂咏三十首·其三
作者：吴绮
朝代：清
体裁：七言绝句

木榻斜支对石幢，药铛经卷傍西窗。水田莫讶裁官茧，我已全家学老庞。
种字林閒居杂咏三十首·其三十
作者：吴绮
朝代：清
体裁：七言绝句

万里归来落布帆，东园花竹似苍嵓。北山莫把移文诵，已剪芙蓉处士衫。
种字林閒居杂咏三十首·其九
作者：吴绮
朝代：清
体裁：七言绝句

爱客平生是素怀，那能独坐掩茅斋。昨宵贪与公荣饮，又典香奁一股钗。
种字林閒居杂咏三十首·其二
作者：吴绮
朝代：清
体裁：七言绝句

酒垆茶灶日从容，此地幽偏足养慵。万缕垂杨三亩菊，雨窗无梦到临邛。
种字林閒居杂咏三十首·其二十
作者：吴绮
朝代：清
体裁：七言绝句

宾客频年已不过，翟公无用更张罗。留他瓦雀阴晴噪，听作南山种豆歌。
种字林閒居杂咏三十首·其二十一
作者：吴绮
朝代：清
体裁：七言绝句

石磴临风自煮茶，元卿三径绿云遮。平生为有栽花癖，不爱东陵五色瓜。
种字林閒居杂咏三十首·其二十七
作者：吴绮
朝代：清
体裁：七言绝句

一方竹簟一张琴，醉后还为梁父吟。莫讶衣裳多翠色，草龙珠帐正垂阴。
种字林閒居杂咏三十首·其二十三
作者：吴绮
朝代：清
体裁：七言绝句

蛮触宁堪日斗争，灌花锄菜了馀生。也知管乐成何事，不是南阳未易耕。
种字林閒居杂咏三十首·其二十九
作者：吴绮
朝代：清
体裁：七言绝句

读罢残经更下签，赋心萧瑟老江淹。三更犹自耽孤坐，花影浑身月一檐。
种字林閒居杂咏三十首·其二十二
作者：吴绮
朝代：清
体裁：七言绝句

青簟疏帘白昼长，杜陵初有浣花堂。东墙更欲添茅阁，选个青山看夕阳。
种字林閒居杂咏三十首·其二十五
作者：吴绮
朝代：清
体裁：七言绝句

一曲新词酒一升，夜来清梦亦何曾。谁教种得芭蕉树，烧尽南窗听雨灯。
种字林閒居杂咏三十首·其二十八
作者：吴绮
朝代：清
体裁：七言绝句

蔬食常将玉版参，麈毛挥落只清谈。却惭米汁犹难断，弥勒原须共一龛。
种字林閒居杂咏三十首·其二十六
作者：吴绮
朝代：清
体裁：七言绝句

卧起高斋总自由，尽教匝月不梳头。山中那识人间贵，翻笑云溪号醉侯。
种字林閒居杂咏三十首·其二十四
作者：吴绮
朝代：清
体裁：七言绝句

露叶烟条一小亭，无人相对眼常青。不知五百馀年后，谁识扬云一卷经。
种字林閒居杂咏三十首·其五
作者：吴绮
朝代：清
体裁：七言绝句

长红小白露华肥，雨过山房拥翠微。几日掩关无客到，春风鬓影对金徽。
种字林閒居杂咏三十首·其八
作者：吴绮
朝代：清
体裁：七言绝句

桃李无言自作蹊，垂杨舞罢绿云低。儿童未许轻攀折，借与黄莺尽意啼。
种字林閒居杂咏三十首·其六
作者：吴绮
朝代：清
体裁：七言绝句

扪腹徐行午饭馀，松阴百尺共萧疏。朝簪抛后应何事，不是穷愁也著书。
种字林閒居杂咏三十首·其十
作者：吴绮
朝代：清
体裁：七言绝句

寂寂林阴扫绿苔，元龙湖海气难灰。夕阳欲下淳于醒，笑看蚍蜉入大槐。
种字林閒居杂咏三十首·其十一
作者：吴绮
朝代：清
体裁：七言绝句

门巷全无车马尘，梅花香处着纶巾。却嫌剥啄惊栖鹤，犹有文园买赋人。
种字林閒居杂咏三十首·其十七
作者：吴绮
朝代：清
体裁：七言绝句

萧郎楼傍月明桥，步屧相过亦未遥。正是五陵裘马地，不妨閒处着渔樵。
种字林閒居杂咏三十首·其十三
作者：吴绮
朝代：清
体裁：七言绝句

为访罗浮雪里村，归来长物已无存。惟留陆贾南游剑，欲报夷门一顾恩。
种字林閒居杂咏三十首·其十九
作者：吴绮
朝代：清
体裁：七言绝句

风舞虬松日怒号，移家如傍广陵涛。此中合署清凉国，好取离骚下浊醪。
种字林閒居杂咏三十首·其十二
作者：吴绮
朝代：清
体裁：七言绝句

写罢羊欣白练裙，竹烟花雾坐氤氲。那消天下三分月，且贮山中几片云。
种字林閒居杂咏三十首·其十五
作者：吴绮
朝代：清
体裁：七言绝句

封侯无骨只宜閒，未学神仙且学顽。莫怪嵇康情太懒，家人都爱住青山。
种字林閒居杂咏三十首·其十八
作者：吴绮
朝代：清
体裁：七言绝句

占得隋堤一把茅，绿毛么凤挂林梢。平生知已惟冰雪，欲取梅花种作巢。
种字林閒居杂咏三十首·其十六
作者：吴绮
朝代：清
体裁：七言绝句

夷甫从来耻道钱，长门何必汉金传。而今润笔尤非易，一树名花字一篇。
种字林閒居杂咏三十首·其十四
作者：吴绮
朝代：清
体裁：七言绝句

初夏犹馀麦秀寒，布袍雅称竹皮冠。五陵裘马多轻薄，一笑何劳洗眼看。
种字林閒居杂咏三十首·其四
作者：吴绮
朝代：清
体裁：七言绝句

新开小径绿参差，尽种琅玕为竹痴。不是王猷偏爱看，此君孤直最相知。
种菊诗为坦夫赋·其一
作者：吴绮
朝代：清
体裁：五言律诗

篱槿悲摇落，凉从此地新。浅深皆作致，次第似含颦。露下庚申节，天高甲子人。相看同脉脉，烂漫属天真。
种菊诗为坦夫赋·其二
作者：吴绮
朝代：清
体裁：五言律诗

幽花无俗性，寒至转便娟。身世黄农后，平生青女前。岂悲时已暮，所得地犹偏。萧瑟陶公意，孤吟费酒钱。
秦吉生招饮园居次周伯衡韵
作者：吴绮
朝代：清
体裁：七言律诗

春半相寻过渼溪，隐囊閒坐看弹棋。山桃照水红舒靥，天棘围墙碧放丝。未免有情欢赏地，最难无事乱离时。沙鸥莫怪人频到，爱尔林塘好赋诗。
秦松歌为黄仙裳赋
作者：吴绮
朝代：清
体裁：古风

黄郎著书经岁月，平生磊砢多奇节。谡谡长存傲雪心，岩岩独具干霄骨。终年听松不得志，虬干龙鳞得松意。却从泰岱忆秦封，与松相望未相逢。吁嗟秦松空自好，黛色苍髯长夭矫。一自当年号大夫，至今草木嗟虚拘。何如空山得自在，千年以后为仙腴。松乎松乎谁知已，颜生画向澄心纸。黄郎展图日相对，一片苍烟白云里。
秦淮夜泛
作者：吴绮
朝代：清
体裁：五言律诗

儿子谙游性，呼舟古渡边。柳阴双桨月，花气一船烟。夜觅闻歌地，秋当载酒天。胡床思旧事，三十二年前。
秦淮有感·其一
作者：吴绮
朝代：清
体裁：七言律诗

雪静飘衣又几时，凤城春树碧参差。玉笙凄恻谁能听，宝剑横陈别有期。露下青枫长落叶，春归红豆已无枝。晓风残月江南岸，柳七空填绝妙词。
秦淮有感·其二
作者：吴绮
朝代：清
体裁：七言律诗

择胜城南地最幽，双峰遥指翠岚浮。不知事往花空发，但觉云生树欲流。金磬忽传千壑晓，丹梯长倚四时秋。老牛羞见南朝事，独背蟠龙不转头。
秦淮水阁同纶霞夜坐
作者：吴绮
朝代：清
体裁：七言律诗

桃叶歌声复几曾，水楼清坐晚犹能。朱阑过雨浮沉月，画舫摇烟上下灯。故国笙萧宜柳岸，旧家庭院锁瓜塍。临江小妇盈盈在，一曲哀筝说废兴。
秦淮秋夜
作者：吴绮
朝代：清
体裁：七言律诗

采采芙蓉欲寄遥，桃根桃叶两无聊。凭栏有客思团扇，隔岸何人响洞箫。梦向青楼连夜月，心随画桨一秋潮。王郎已去歌声歇，况复当年旧板桥。
移居凤观书屋赋谢诸君二首·其一
作者：吴绮
朝代：清
体裁：七言律诗

松菊全荒笑一麾，归来今又向江湄。已无门外能来客，莫问书中可比谁。四海浮踪烧烛影，十年残梦倚楼时。投林倦鸟栖初稳，录事休嗔助筑迟。
移居凤观书屋赋谢诸君二首·其二
作者：吴绮
朝代：清
体裁：七言律诗

潇湘欲去阻香蘋，留我知君意最真。南郭聊为无用物，东山终属近名人。沙鸥迟去应犹晚，海燕归来正及春。从此浣花溪上路，浊醪能载莫辞频。
移居皆可堂喜翔九石霞殿臣见过共用迁字
作者：吴绮
朝代：清
体裁：七言律诗

高斋远在水云边，一襆携来榻更迁。略涉秋冬时巳暮，为贪朋好地须偏。远池并种花兄弟，竟夕长淹酒圣贤。见说张衡能作赋，日同觞咏意悠然。
移樽望仙楼对雨喜紫来后至
作者：吴绮
朝代：清
体裁：七言律诗

紫阁凌虚栝柏齐，娇莺愁啭隔林西。不因避客携金樏，谁意寻仙上玉梯。南苑树连双阙暗，西山云接太行低。翩翩一骑青衫湿，羡尔先沾锦陌泥。
程益言邀饮虎丘酒楼
作者：吴绮
朝代：清

新晴春色满渔汀，小憩黄垆画桨停。七里水环花市绿，一楼山向酒人青。绮罗堆里埋神剑，萧鼓声中老客星。一曲高歌情不浅，吴姬莫惜倒银瓶。
程益言邀饮虎丘酒楼
作者：吴绮
朝代：清
体裁：七言律诗

新晴春色满渔汀，小憩黄垆画桨停。十里水环花市绿，一楼山向酒人青。绮罗堆里埋神剑，箫鼓声中老客星。妙曲高歌情不浅，吴姬莫惜倒银瓶。
程石门至自滇南喜晤赋赠
作者：吴绮
朝代：清
体裁：七言律诗

湖上苕花拂水新，滇云飞节弭征轮。十年榻冷三更雨，一夜杯香万里人。别后军书劳屈宋，归来儿辈识荀陈。细看知已还相慰，梁月曾教入梦频。
空山读异书题黄皆令画扇
作者：吴绮
朝代：清
体裁：五言绝句

翠壁疑无路，晴溪绝世尘。窗前留古册，恐是避秦人。
立冬前一日同集生玉亭游君山登望江楼
作者：吴绮
朝代：清
体裁：七言律诗

层波渺渺水飕飕，乘兴篮舆到上头。风月可怜人自老，江山无恙客重游。乌鸦向夕争归晓，白雁明朝又送秋。望里金焦深不见，倚栏谁更说归舟。
立夏日纪伯紫陈春霖魏廓公茅天石暨季儿小集清啸楼分得阳字
作者：吴绮
朝代：清
体裁：七言律诗

黄梅将暖报韶光，赢得花前漫举觞。兔管惟传名士会，鱼羹偏近故园香。江分三派潮痕浅，月出千峰树影苍。舞袖弓弯浑不见，大堤谁共踏青阳。
立春后二日偕友沂入南苑·其一
作者：吴绮
朝代：清
体裁：五言律诗

芳春趋府事，仙苑得同行。御马鸣残雪，山莺哢早晴。地遥知路密，天近觉云生。羽猎何年赋，相如自有名。
立春后二日偕友沂入南苑·其二
作者：吴绮
朝代：清
体裁：五言律诗

上兰多胜赏，出郭见韶光。紫幰宫车小，青旗店酒香。乾坤销战鼓，岁月老书囊。莫讶归骢缓，敲诗过野塘。
立春夜同准庵坐月
作者：吴绮
朝代：清
体裁：五言律诗

岭表俱为客，清宵逸兴同。月高花槛外，春入酒杯中。乡思风前燕，游踪雪后鸿。胡床频徙倚，漏尽意难穷。
立春日毕正持携尊见慰分得八庚
作者：吴绮
朝代：清
体裁：七言律诗

春入端居草未生，感君挈榼重将迎。人如昌谷宁无叹，客似高阳独有情。忧以醉忘终是暂，慨因叹触更难名。持杯为向梅花语，莫倚寒窗惹不平。
立春雨和高陵韵
作者：吴绮
朝代：清
体裁：七言律诗

细雨争春不让先，潇潇摵摵搅晨眠。红颜漫自矜佳节，白发宁堪逐少年。但得日供三雅爵，宁须常看一囊钱。试观来日如酥影，渐到天街细草边。
立秋日小饮吴山·其一
作者：吴绮
朝代：清
体裁：五言律诗

道室临平楚，閒来遂远情。城连秋岭绿，江涌夕阳明。群动浮烟色，孤怀坐磬声。自怜随世役，终日困尘缨。
立秋日小饮吴山·其二
作者：吴绮
朝代：清
体裁：五言律诗

万木登高尽，孤台倚曲廊。风传遥浪急，秋报众山凉。石老峰争瘦，林深叶易苍。开樽同一眺，清兴几能忘。
章江歌赠别丁雁水观察
作者：吴绮
朝代：清
体裁：古风

章江江水连扬子，雪浪奔涛四千里。方伯连州半是谁，才子逢时今有几。田郎当日说丁郎，画省曾含鸡舌香。誉望独高孔北海，文章不让沈东阳。几年从此存怀抱，遥睇郁孤春缥缈。何期此日得相逢，云气如来瞻紫帽。知余山水旧情深，秋到常同著屐寻。有时并坐竹中榻，有时共鼓花间琴。示我新诗竟盈尺，展看霞光纸中出。英雄坐屈千人军，奇杰横排五丁力。朝华夕秀不足言，玉声金色定谁先。长松独耸破海雾，江花一笑含春烟。吁嗟此道真模久，文士相倾靡不有。虞山景陵低复昂，信阳历下君知否。多君大雅轮独扶，一代荆榛手剪除。众步不趋趋独步，人无弗有有所无。棣华有客能相和，挥毫竞落真珠颗。轼辙连镳出锦江，机云对屋俱参佐。今年双桨过炎州，江边相爱即相留。赠余白叠裁凉袷，饮我清瑶破乱愁。因君留止白鹤观，尽日追随了无倦。奇文欣赏耻雷同，新声共倚同称善。旗亭列拜有双鬟，兄弟能如晏小山。淮海屯田送讴唱，南唐比宋如等閒。共言此道亦茁轧，蛮语参军殊剌剌。吾侪须作凤皇鸣，何事巧偷鹦鹉舌。言已大笑还相持，尽倾三百金屈卮。人生意气苟相合，生死贵贱同肝脾。况今天子崇风雅，侍从长杨并班马。急须持此悬国门，莫使文澜任狂泻。如君此日多盛名，时人共说舂陵行。相辉花萼并壮盛，伫看珥笔登蓬瀛。笑我崎岖过岭海，姜桂平生犹不改。未能弹铗动诸侯，只恐梅花久相待。饮君酒，为君歌，壮心一往无风波。人生聚散亦有数，会当离别将奈何。将奈何，与君别，腊尽南荒无雨雪。信旗风里寄诗来，如君共看罗浮月。
端午后六日携家小泛时尚有竞渡者
作者：吴绮
朝代：清
体裁：七言律诗

江波新涨曲尘初，兰桨浮家兴偶舒。稚子都随书画舫，老妻偏爱水云居。柳丝上下争啼鸟，荷叶东南有戏鱼。谁问沈湘千载怨，只教年少斗凫车。
端州访砚歌
作者：吴绮
朝代：清
体裁：古风

俊人安能如德人，端州之砚精绝伦。我来访砚如访友，蕉白花青期不苟。至宝谁知果难得，山骨云根人不识。市中顽质钝且坚，高价无端滥取钱。鸲鹆有眼知何在，蛮笺象管无光彩。吁嗟良才不可遇，人生荣辱宁非数。砚兮砚兮来与俱，相携且著空山书。
端州赠伟公
作者：吴绮
朝代：清
体裁：七言律诗

南天秋半暑初微，一片孤帆去若飞。弹铗耻为宾馆叹，叩门因乞父丧归。熟思生计惟开卷，看尽人情好闭扉。我欲掉头从此别，饥来犹有北山薇。
端州赠郑珠江太史
作者：吴绮
朝代：清
体裁：七言律诗

书带新抽砌草痕，玉堂归养掩衡门。乡邻罕识先生面，菽水常沾圣主恩。经岁避人寻好句，有时留客共清樽。投交最喜心期惬，古道于今谁与论。
端州送家青坛给谏还朝
作者：吴绮
朝代：清
体裁：七言律诗

未归常是送人归，秋到河梁捲葛衣。剑佩还朝声自好，金装满橐计原违。愿教风采同中复，始信文章似少微。赠别殷勤持一砚，染毫应不负纶扉。
端州道中望峡口积雪
作者：吴绮
朝代：清
体裁：七言律诗

篷窗一夜动寒吟，晓望千岩雪已深。峰不向阳常皎洁，雪如恋壑更萧森。袛因路折偏迷眼，不奈身孤益感心。赖有留宾戴安道，何须回棹北山阴。
竹西春游曲·其一
作者：吴绮
朝代：清
体裁：七言绝句

花柳千枝拂路行，大家车马趁新晴。那知九曲池边水，流尽当年歌吹声。
竹西春游曲·其三
作者：吴绮
朝代：清
体裁：七言绝句

金衔骄马锦帆舟，簇簇笙歌楚水头。最是江南好山色，春来都在十三楼。
竹西春游曲·其二
作者：吴绮
朝代：清
体裁：七言绝句

紫幰车中额画黄，软尘飞过认衣香。怪他醉客眠芳草，元是陈隋旧战场。
竹西春游曲·其四
作者：吴绮
朝代：清
体裁：七言绝句

斗鸡台畔草痕青，结束新妆肯暂停。可惜隋宫清夜曲，至今留与健儿听。
竹醉日小集冰持肥园寓斋共用韦端己韵·其一
作者：吴绮
朝代：清
体裁：七言律诗

一片帆吹荷芰风，重城人聚桂堂东。笺凭银鹿时时送，酒换金鱼夜夜同。谊合不知交似漆，醉多常笑卧如弓。何堪跋扈飞扬意，未肯当杯作老翁。
竹醉日小集冰持肥园寓斋共用韦端己韵·其二
作者：吴绮
朝代：清
体裁：七言律诗

不教花圃欲连壕，独爱幽栖绕雪涛。赤日不来松竹冷，绿波新涨芰荷高。舟停槛外常寻戴，酒泻林间好读骚。漫说辋川多胜事，辋川当日少吾曹。
简王渭公时方病目予亦有足疾也
作者：吴绮
朝代：清
体裁：七言律诗

榆火初新客梦寒，掩关心绪总无端。才言世态回眸懒，略问人情举步难。几日烟云空黯淡，一春花竹渐平安。吾侪郁郁终何事，曲部相逢且尽欢。
简髯孙索年少遗墨
作者：吴绮
朝代：清
体裁：七言律诗

丛桂岩空晚鹤呼，隰西当日老潜夫。独留白石题高士，尝写青山付酒徒。笔冢已封芳屐冷，书囊犹伴旅灯孤。多君为启明珠箧，割赠西台恸哭图。
箧中检得尤悔庵见怀之作依韵却寄
作者：吴绮
朝代：清
体裁：七言律诗

长安遥望碧云多，欲寄离情叹奈何。见说赋蒙天子赏，可能词付雪儿歌。鸟虽已倦犹啼月，鱼未成枯且过河。著作一时班马在，不妨身著五湖蓑。
紫来于津门遇盗慰之
作者：吴绮
朝代：清
体裁：七言律诗

清风千里一归航，胠箧宁期遇陆梁。岂有金装烦祖约，只缘书画累襄阳。市中屡报探丸客，殿上空求执盖郎。如此隐忧应不细，士衡何必问行藏。
紫来过斋头共看次岳作画
作者：吴绮
朝代：清
体裁：五言律诗

谢客柴荆掩，孤心耐岁阑。径怜羊仲到，画共虎头看。素几宽晴日，疏花媚晚寒。门前九逵路，车马自无端。
紫骝马
作者：吴绮
朝代：清
体裁：五言律诗

龙支千里种，越睒九花文。逸足能追影，奇毛本出群。宝鞯呈满月，玉勒舞回云。不恨惊香气，长嘶未报君。
红桥泛舟分韵得二冬
作者：吴绮
朝代：清
体裁：五言律诗

幽人同逸兴，买棹辄相从。芳草香孤屿，垂杨绿一篷。日能明远水，云欲补遥峰。谁送归舟晚，平山出梵钟。
红桥绝句四首·其一
作者：吴绮
朝代：清
体裁：七言绝句

城北风光绝点尘，垂杨个个斗腰身。榆钱飞尽荷钱出，买断扬州十里春。
红桥绝句四首·其三
作者：吴绮
朝代：清
体裁：七言绝句

水槛回环抱小楼，人家排住藕花洲。锦鞯画桨知多少，输却閒情付白鸥。
红桥绝句四首·其二
作者：吴绮
朝代：清
体裁：七言绝句

金谷园西倚赤栏，内家妆裹任人看。就中独有鸦鬟子，学得银筝不肯弹。
红桥绝句四首·其四
作者：吴绮
朝代：清
体裁：七言绝句

海会山前走钿车，王郎题字尚笼纱。谁怜杜牧轻狂甚，夜半烧灯为看花。
红鹅馆小集赠陈素素校书
作者：吴绮
朝代：清
体裁：七言律诗

芙蓉窈窕画廊通，碗茗炉香得暂同。千树正当明月翠，一花先为美人红。扶头破梦新慵后，拥髻情深浅笑中。怪道玉郎痴绝甚，只缘林下有清风。
红鹅馆纪事
作者：吴绮
朝代：清

疏懒偏宜近墨庄，披衣侵晓过林塘。桐阴照槛客窗绿，荷叶满池人语香。江雨欲来鱼竞喜，山风忽动鹤先凉。不辞永日摊书坐，索有邻家煮柘浆。
红鹦鹉同吴州咏
作者：吴绮
朝代：清
体裁：七言律诗

蒙茸花羽见应稀，日向雕笼弄早辉。豆蔻香浓长独睡，珊瑚恩重忍思归。栖当绛幄知深浅，语近朱楼少是非。一自山头逢郭浩，陇西枫叶尽沾衣。
纪事
作者：吴绮
朝代：清
体裁：七言绝句

寒鸟惊飞月影昏，土床孤枕欲销魂。梦中不识相思路，又逐西风过里门。
绢美人
作者：吴绮
朝代：清
体裁：七言律诗

刀尺何人斗丽华，妆成金屋綵云遮。体分苏氏机中素，命薄隋宫树上花。小字红绡原有意，前身捣练复谁家。莫嫌尽日无言语，越女伤心出浣纱。
绣美人
作者：吴绮
朝代：清
体裁：七言律诗

綵帙持来最有情，绿窗新样自盈盈。心从火凤针边度，身向春蚕茧里生。邺苑才高知态巧，唐宫日永见妆成。敢言颜色天然好，一线全凭玉腕轻。
绮窗秋·鸡鸣寺
作者：吴绮
朝代：清

山色秋来晚更苍。花宫遥带平冈。钟声隐隐出斜阳。乱云堆里，寺古叶初黄。宝志遗碑空有谶，不堪人费思量。小楼斜倚对寒江。檐前风铎，犹似说兴亡。
绮罗香·西湖清明
作者：吴绮
朝代：清

风报桐花，雨吹榆片，春事三分啼鴂。人在湖头，正值禁烟初热。看十里、入眼风光，是一岁、销魂时节。又谁禁、南北峰头，纸钱却化孤山蝶。楼边红袖徙倚，听得卖饧人过，玉笙吹彻。笑指西陵松柏，何年堪接。莫等待、泼火霏微，却做作、打毬周折。且分付、箫鼓楼船，载多情夜月。
维清携尊坐月
作者：吴绮
朝代：清
体裁：七言律诗

岭南秋半尚炎熏，客舍追凉载酒勤。万里乡心悬似月，三更人影静于云。鸡头满把珠光滑，龙目登盘玉乳分。如此清宵良不易，迟归应为惜离群。
绿珠井
作者：吴绮
朝代：清
体裁：七言律诗

丽人生长共梧乡，谁道杨环胜阿梁。为昔高楼花委地，至今寒甃水生香。银床夜月生苍藓，金谷悲风舞白杨。一曲新声传宋袆，顿教横笛怨凄凉。
罗敷媚 其一 树兰盛开同韬汝花下小饮
作者：吴绮
朝代：清

疏帘冰簟溪堂静，客到羊求，闲共沙鸥，坐看香兰笑素秋。鸡虫得失何堪问，倚槛凝眸，碧树烟收，一片斜阳隔水楼。
罗敷媚 其二 春日苦雨
作者：吴绮
朝代：清

东皇故把春狼藉，做尽无聊，镇日连朝，不让黄鹂上柳条。香泥阻断王孙路，莫问吹箫，一夜春潮，已过红楼第二桥。
罗敷媚·树兰盛开同韬汝花下小饮
作者：吴绮
朝代：清

疏帘冰簟溪堂静，客到羊求，闲共沙鸥，坐看香兰笑素秋。鸡虫得失何堪问，倚槛凝眸，碧树烟收，一片斜阳隔水楼。东皇故把春狼藉，做尽无聊，镇日连朝，不让黄鹂上柳条。香泥阻断王孙路，莫问吹箫，一夜春潮，已过红楼第二桥。
美人晓起次紫来
作者：吴绮
朝代：清
体裁：五言律诗

日映鸾纱薄，美人春态生。鬟偏钗影重，脸印枕痕明。索镜看残靥，焚香解宿酲。无端思昨梦，悄觉两眉横。
美人照镜又次紫来
作者：吴绮
朝代：清
体裁：五言律诗

晓起忻慵半，盈盈鹊镜前。黄因一夜淡，红向两边妍。量髻安珠缬，留花衬宝钿。妆前看同伴，时世许谁怜。
美人览镜
作者：吴绮
朝代：清
体裁：五言绝句

对影照微红，含愁锁双翠。却怪镜中人，如何亦垂泪。
美人骑马
作者：吴绮
朝代：清
体裁：五言绝句

髻整抛缰处，裙钩上镫时。停鞭问阿姊，何处不男儿。
羽林将军歌
作者：吴绮
朝代：清
体裁：古风

羽林将军虬髯郎，手持白羽挽大黄。一朝射虎三十六，空山猛兽俱摧藏。白首老人前告汝，此是群彪非是虎。前头有虎方食人，一吼会令落尔弩。
耒阳怀古
作者：吴绮
朝代：清
体裁：七言律诗

金州城下耒江滨，细雨孤帆怅昔闻。王佐未堪终百里，帝图宁许作三分。汉家霸业留残垒，杜曲诗篇哭断云。今日木兰船上酒，一杯应不为湘君。
能史阁观沈石田碧山吟社图
作者：吴绮
朝代：清
体裁：七言律诗

销夏园林事事宜，摊书閒坐品茶时。佳辰有客同观画，盛代无人不好诗。十老衣冠丁鹤远，六朝风月杜鹃知。独怜身世沧桑后，展卷空劳异世思。
至句曲寓瑞像院喜菊人过谈
作者：吴绮
朝代：清
体裁：七言律诗

西窗烛似去年红，雪后重来夜语同。满地尽逢苍耳子，两人俱化白头翁。文章遇主常情外，轻薄由他冷笑中。说是玄真真有愧，几年长啸五湖东。
至后一日梁药亭招集六莹堂分得八庚
作者：吴绮
朝代：清
体裁：七言律诗

不因人热转多情，永日留宾坐欲盈。香发自开新酒瓮，调高如听古琴声。冬残碧草霜华淡，春近黄梅月色清。独笑淳于偏泥饮，未愁鱼钥下重城。
至扬州寄辰六
作者：吴绮
朝代：清
体裁：七言律诗

扬子寒潮送落晖，还乡犹剩白鸥飞。生怜亲戚都同命，晚见干戈未息机。有客谁知怀远志，无家不必寄当归。人间得意寻常甚，老大何堪复采薇。
至日旅中偶作用杜少陵句
作者：吴绮
朝代：清
体裁：七言律诗

年年至日长为客，此岁蓬飘鹿苑中。步席花前贪地暖，凭栏池上觉天空。半窗梅萼横霜影，一钵葵芽剪露丛。遥忆庐山旧同社，可能沽酒待陶公。
舟中卧月·其一
作者：吴绮
朝代：清
体裁：七言绝句

竹舍人稀晚柝残，沙笾月色照波寒。今宵一样婵娟影，三处人应各样看。
舟中卧月·其二
作者：吴绮
朝代：清
体裁：七言绝句

西江日夜水争流，一片清光欲向秋。犹是隋桥好明月，可怜欹枕在扁舟。
舟中立冬
作者：吴绮
朝代：清
体裁：五言律诗

放棹当初夏，冬来尚路岐。月圆凡七见，火合已三移。海气连江近，天时就地宜。老人方苦热，捡历待寒期。
舟中闻雁仝正持作
作者：吴绮
朝代：清
体裁：七言律诗

孤客伤多正忆群，中宵愁听思纷纭。稻粱有恨音偏苦，江海无家迹又分。岁晚那堪千里月，天高尝隔万重云。红楼亦有笙歌侣，醉向灯前似不闻。
舟阻磊石作唐多令一阕焚祷于洞庭君是夜得南风以济因作小诗以昭神贶
作者：吴绮
朝代：清
体裁：七言绝句

新词一阕化湖滨，夜半惊涛似有因。安得神明长借力，尽吹天下欲归人。
艺圃诗为学在赋 其一 念祖堂
作者：吴绮
朝代：清
体裁：七言律诗

万花深处白云居，天水先生此结庐。谁使范乔留旧砚，直教赵括读藏书。一池荷气秋犹馥，满地桐阴晚未疏。今日有人念遗泽，凄然故土更何如。
艺圃诗为学在赋 其七 香草居
作者：吴绮
朝代：清
体裁：七言律诗

澧兰湘芷自家传，近复移居小有天。睡鸭晚薰烧石蕊，惊鸿新句写金荃。软尘不到春山静，宿雾初收夜月圆。芳杜只今非往日，劝君丛桂好流连。
艺圃诗为学在赋 其三 六松轩
作者：吴绮
朝代：清
体裁：七言律诗

虬干森森挂绿萝，涛声入夜答清哦。崔丞旧日应嫌少，郑叟当年未足多。已待化龙犹夭矫，不堪巢鹤共婆娑。主人珍重非无意，曾历风霜未肯磨。
艺圃诗为学在赋 其二 敬亭山房
作者：吴绮
朝代：清
体裁：七言律诗

平原昔日草还青，避世何来老客星。攀槛志高群虎怒，荷戈恩重一鸿冥。山光未拟浮吴苑，云气遥看接敬亭。欲问忠魂空寂寞，芙蓉长忆楚骚经。
艺圃诗为学在赋 其五 绣佛阁
作者：吴绮
朝代：清
体裁：七言律诗

小白长红映晓妆，花间朱阁磬琅琅。为怜西竺三生果，敬设南丰一瓣香。苏晋清斋惟米汁，庞公妙解共禅床。可能别有朝云在，天女维摩两不妨。
艺圃诗为学在赋 其八 乳鱼亭
作者：吴绮
朝代：清
体裁：七言律诗

一曲青山俯碧浔，小亭高峙白云深。满池明月幽人梦，千树斜阳故国心。莫道枯鱼书自泣，可怜仙鲤信空沉。终朝独理任公钓，濠濮谁能是赏音。
艺圃诗为学在赋 其六 红鹅馆
作者：吴绮
朝代：清
体裁：七言律诗

岂是当年昙�村，萧然一室拥琴尊。庭花不尽斜阳影，池水偏留古墨痕。糜绿管轻朝露润，硬黄笺腻晚香温。不知玉匣飘零后，谁把昭陵旧本存。
艺圃诗为学在赋 其四 四时读书乐楼
作者：吴绮
朝代：清
体裁：七言律诗

朱甍百尺绛云浮，万轴缥缃贮一楼。去矣不须休董谒，忻然应自笑谯周。东南日出珠帘捲，上下漪涵碧槛流。信是神仙居处异，举家同住凤麟洲。
芙蓉别业为定九题·其一
作者：吴绮
朝代：清
体裁：七言律诗

少文高卧独成游，小筑柴扉一径幽。老鹤露多青桂晚，凉蝉风紧白榆秋。酒从锦瑟人边醉，花向金荃句里收。欲把鹅溪閒点染，辋川名姓好风流。
芙蓉别业为定九题·其二
作者：吴绮
朝代：清
体裁：七言律诗

拥鼻还为塘上行，蓬蒿秋尽不知名。草堂旧雨过苏涣，木榻新灯照向平。八月蟹螯催酿日，几家蓑笠过篱声。墙东近事多难问，闭户期君且听莺。
芜关观竞渡作竹枝词·其一
作者：吴绮
朝代：清
体裁：词

青帘一片水中央，摇漾晴波映额黄。就里何人似桃叶，漫将团扇赚王郎。
芜关观竞渡作竹枝词·其三
作者：吴绮
朝代：清
体裁：词

文鳞朱鬣怒如雷，欸乃齐声去复回。多少阑干人驻目，不知谁夺锦标来。
芜关观竞渡作竹枝词·其二
作者：吴绮
朝代：清
体裁：词

木兰双桨逐时新，玉箸金盘馔锦鳞。坐上琵琶浑未解，可怜都是贩茶人。
芜关观竞渡作竹枝词·其四
作者：吴绮
朝代：清
体裁：词

谁将歌吹说扬州，此地从来据上游。却笑小姑春态好，新妆闹扫按箜篌。
芜城歌赠送屈翁山
作者：吴绮
朝代：清
体裁：古风

芜城十月霜飞早，游子相逢惜秋草。镂管争从月下吟，瑶觞竞向花前倒。忽闻屈子天际来，座中众客欢如雷。共言意气为君发，共言怀抱为君开。闻君平生不得志，读尽奇书有奇事。万里麻鞋讯故人，千金宝剑留深意。踏遍人间古战场，掉头不肯事侯王。弹琴独看文君鬓，典酒频销陆贾装。几年漂泊人难测，憔悴兰成归未得。八月槎浮桂海潮，六朝山爱斜阳色。偶然乘兴来观涛，明月同寻廿四桥。只有客怜词客赋，更无人听玉人箫。竹西握手天将雪，满路西风打黄叶。送君又上白门舡，秋尽垂杨不堪折。杜牧凄凉梦懒成，狂歌一曲别离情。西园宾客皆云散，独听寒江暮雨声。
芜城歌赠送屈翁山
作者：吴绮
朝代：清

芜城十月霜飞早，游子相逢惜秋草。镂管争从月下吟，瑶觞竞向花前倒。忽闻屈子天际来，座中众客欢如雷。共言意气为君发，共言怀抱为君开。闻君平生不得志，读尽奇书有奇事。万里麻鞋讯故人，千金宝剑留深意。踏遍人间古战场，掉头不肯事侯王。弹琴独看文君鬓，典酒频销陆贾装。几年漂泊人难测，憔悴兰成归未得。八月槎浮桂海潮，六朝山爱斜阳色。偶然乘兴来观涛，明月同寻廿四桥。只有客怜词客赋，更无人听玉人箫。竹西握手天将雪，满路西风打黄叶。送君又上白门船，秋尽垂杨不堪折。杜牧凄凉梦懒成，狂歌一曲别离情。西园宾客皆云散，独听寒江暮雨声。
芜城秋望分得二萧
作者：吴绮
朝代：清
体裁：七言律诗

秋气西来草木凋，紫藤携得上岧峣。三山夜月萤千个，六代春烟柳几条。帝子游残空有恨，参军赋后更无聊。平生亦是途穷客，广武何堪极望遥。
花发沁园春
作者：吴绮
朝代：清

艳极生愁，娇深成歉，恨人恨事长有。云英未嫁，道韬无聊，岂料一时都逅。柔肠点点，怎奈取、多般禁受。把几许、剑啸书慵，平分憔悴香瘦。况复才华辐辏，更笺裁涛样，字临漪手。封绡托雁，制绵凭鱼，总是痛花伤柳。三生石老，何处可、种莲成藕。只应也、影里人儿，梦中相见巫岫。
花朝前六日吴船小集兼送善伯南归得迷芳二字·其一
作者：吴绮
朝代：清
体裁：五言律诗

偶有元卿径，来闻二仲随。离人将折柳，稚子为烹葵。酒煖幽怀密，花疏望眼迷。此行能且住，相约听黄鹂。
花朝前六日吴船小集兼送善伯南归得迷芳二字·其二
作者：吴绮
朝代：清
体裁：五言律诗

空阶犹积雪，客到欲寻芳。兴剧同挥麈，谈深屡易觞。都忘床上下，略似水中央。拟赋文通别，愁心益渺茫。
花朝喜晴是日惊蛰
作者：吴绮
朝代：清
体裁：五言律诗

霁色佳辰好，山窗尚薄寒。草痕将次第，花信已平安。粉蝶经时见，银蟾着意看。欣欣应有望，春事待凭栏。
花朝月下限字十韵
作者：吴绮
朝代：清
体裁：五言排律

芳菲传令节，春事自今齐。不谓花前赏，还分月下题。韶光初扑蝶，静夜独闻鹂。粉细梨全澹，丝轻柳乍低。风烟忘冀北，景物拟瀼西。艳唱朝回雪，仙裳夜舞霓。红阴纷广院，碧影照清溪。客意耽幽选，余心托简栖。吹箫思旧里，撤烛过平畦。未尽徘徊兴，频将素手携。
花朝集殿闻秋水轩观演邯郸梦剧用长儿韵·其一
作者：吴绮
朝代：清
体裁：七言律诗

雁齿横桥带曲篱，留髡频挽画船移。百花生向月晴夜，三径过当风暖时。别后最思人卓荦，梦中宁免事参差。与君携手共今夕，惟可拍浮同酒池。
花朝集殿闻秋水轩观演邯郸梦剧用长儿韵·其二
作者：吴绮
朝代：清
体裁：七言律诗

几年不见扶风客，今日相逢坐水轩。閒试繁弦招北里，醉烧高烛看西园。柳垂三尺燕初到，梅放一枝蜂已喧。偶忆旧游弹指过，碧云芳草自无言。
花非花·离情
作者：吴绮
朝代：清

月方沉，天将曙。梦不成，留莫住。楼中无数可怜人，江南尽种相思树。
苏台怀古 其一 锦缠道
作者：吴绮
朝代：清
体裁：曲

好江山，留不住年年。艳阳垂柳暗金昌，问梧宫、当时旧梦难忘。百花洲锦帆，风香波画桨。镇时时斗鸡，陂走狗横塘。綵屧响红廊。教六宫人，把采莲齐唱。东窗白玉床，浑不觉螳螂相傍。有多少、水犀君子，在三江。
苏台怀古 其三 古轮台
作者：吴绮
朝代：清
体裁：曲

叹茫茫，无端霸业水云荒。勾销不尽英雄帐，千秋悲怆。话到渔樵，依旧是繁华一样。燕语朱门，莺啼绣幌。一般儿锦缆与牙樯。又何曾，停歌歇舞、向西风洒泪沧桑。只落得，生公石上，要离冢畔，真娘墓下，慷慨赋诗章。更谁念、高台白露欲沾裳。
苏台怀古 其二 普天乐
作者：吴绮
朝代：清
体裁：曲

捕蝉惊游鹿上，藕花残、梧叶漾。馆娃宫、飞散鸳鸯。枫桥火、分付渔郎。把歌筵舞场。一时儿、任青山冷笑兴亡。
苏台怀古 其四 尾声
作者：吴绮
朝代：清
体裁：曲

䲭夷江上笙箫响。镇年来，游人玩赏。我直要、替桂子荷花计久长。
苏幕遮 其一 次上若韵
作者：吴绮
朝代：清

绣帘闲，金锁涩。一片青苔、只许离人立。何处紫骝归未得。数尽东风、三月将三十。没商量，无信息。恨煞双蛾，不放春愁出。楼下落花红更急。鹦鹉欺人，错报门前客。
苏幕遮 其二 次上若韵
作者：吴绮
朝代：清

小桃慵，垂柳细。检点斜阳，正在销魂际。比翼在天花并蒂。谎现天台，误中刘郎计。日空长，春忒易。小玉无愁，不解将人替。裙褶无多还更系。锦瑟松时，认得相思意。
苏幕遮·幕府山
作者：吴绮
朝代：清

绿杨湾，红蓼渚。下有澄江，五马当时渡。一马化龙人已去。成败须臾。今日何如古。建高牙，鸣画鼓。半壁东南，击楫应须汝。王谢齐名堪并许。一朝淮淝。输与东山谱。
苏幕遮·次上若韵
作者：吴绮
朝代：清

绣帘闲，金锁涩。一片青苔、只许离人立。何处紫骝归未得。数尽东风、三月将三十。没商量，无信息。恨煞双蛾，不放春愁出。楼下落花红更急。鹦鹉欺人，错报门前客。小桃慵，垂柳细。检点斜阳，正在销魂际。比翼在天花并蒂。谎现天台，误中刘郎计。日空长，春忒易。小玉无愁，不解将人替。裙褶无多还更系。锦瑟松时，认得相思意。
苦雨二十六韵
作者：吴绮
朝代：清
体裁：五言排律

未省苍穹怒，如将赤庶嗔。愁霖真有客，旭日竟谁宾。屡见商羊舞，难教石燕驯。水行将木毁，阴德致阳屯。淅沥初逾岁，滂沱忽累旬。人情空向晓，天运欲无春。檐溜时时乱，阶痕处处湮。连墙多坏屋，隔巷少停轮。苔藓红侵席，蓬蒿绿满邻。但闻泥滑滑，罕见石磷磷。婢怨嗟沈釜，樵归抱湿薪。柱欹还长菌，池漫不生蘋。是漏难为补，如波不易堙。自冬将及夏，彻夜更兼晨。入市乘商筏，当门插钓纶。溪流迷旧岸，田畔入通津。未可同甘泽，徒能虐贱贫。两岐应失望，五德适逢迍。墨吏谁能觉，青皇似不仁。嗟余恒独息，对妇共长颦。南亩忧方大，西窗听己频。馀寒憎绣被，新黦展罗巾。弦润琴慵理，书沾帙懒陈。不歌应可笑，无病转堪呻。得意怜蛙黾，潜踪叹凤麟。会当逢旸谷，终免笑波臣。
苦雨和汲山韵
作者：吴绮
朝代：清
体裁：五言律诗

三春无霁色，极霁亦微阴。日月坐相失，江湖空自深。园荒行径没，壁坏漏痕侵。着屐多馀兴，谁同入旧林。
茅山
作者：吴绮
朝代：清
体裁：七言律诗

丹崖碧嶂倚云根，三岭相连势莫论。自是神仙有难弟，不妨乡里唤曾孙。青霓路接天眉近，白鹤桥临地肺尊。秦帝旌旗更何处，良常徒记旧名存。
茅山逢故人·冶城
作者：吴绮
朝代：清

不是红云绛节。那得玉笙吹彻。六代秋风，一天秋露，几多秋月。铸成多少横磨，剑气而今未灭。宝帐空悬，瑶台空峙，御炉空爇。
茅山逢故人·醉题
作者：吴绮
朝代：清

满目乱山无数，一片寒潮来去。故业何存，故人何在，故乡何处？离骚一卷长怀，莫向西风空诉。才子无时，美人无对，英雄无路。
茉莉
作者：吴绮
朝代：清
体裁：七言绝句

香清粉淡海南来，夏晚争持傍镜台。摘得含苞郎最爱，向侬头上看花开。
莫愁湖听雨
作者：吴绮
朝代：清
体裁：七言律诗

秋烟秋草弄寒螀，独宿平湖水气凉。一夜汀鸥游子梦，百年海燕美人堂。新寒但觉罗衣薄，急响虚疑玉佩长。却忆藕花红落处，当时七十二鸳鸯。
菩提叶笠子
作者：吴绮
朝代：清
体裁：五言绝句

云何一片片，遮得斜阳住。向上亦何为，由来本无树。